cyanic-selkie/wikianc huggingface dataset:
വി.പി. സാനു
വിദ്യാർത്ഥി രാഷ്ട്രീയം
വാർഷിക ബഡ്ജറ്റ്ലൂടെ ജനദ്രോഹനടപടികൾ അടിച്ചേൽപ്പിക്കുന്ന കേന്ദ്രനയങ്ങൾക് എതിരായി, വിദ്യാഭ്യാസ വിഹിതം ഉയർത്തുക, ആരോഗ്യമേഖല മെച്ചപ്പെട്ടതാക്കുക, കൂടുതൽ തൊഴിലാlവസരങ്ങൾ സൃഷ്ടിക്കുക എന്നീ ആവശ്യങ്ങൾ  ഉന്നയിച് 2016 മാർച്ച്‌ 15നു രാജ്യതലസ്ഥാനമായ ഡൽഹിയിൽ നടന്ന അഖിലേന്ത്യാ മാർച്ചിന്റ സംഘാടനം വി പി സാനുവിന് ദേശീയ പ്രാധാന്യമുള്ള വിദ്യാർത്ഥി നേതാവായി മാറ്റി. പൊതുവിദ്യഭ്യാസ സംരക്ഷണം മുദ്രാവാക്യമാക്കി  കന്യാകുമാരി മുതൽ കശ്മീർ വരെ നീണ്ടു ദേശീയ ജാഥക്ക് നേതൃത്വം കൊടുത്തു. തമിഴ് നാട്ടിൽ 3500 വിദ്യാലയങ്ങൾ അടച്ചു പൂട്ടുന്നതിനെതിരെ തൃച്ചി മുതൽ ചെന്നെ വരെ നടത്തിയ സൈക്കിൾ റാലി ശ്രദ്ധിക്കപ്പെട്ടു. ഹൈദരാബാദ് സർവകലാശാല വിദ്യാർത്ഥിയായിരുന്ന രോഹിത് വെമുല യുടെ ഇൻസ്റ്റിറ്റ്യൂഷനൽ കൊലപാതകതിനെതിരെയും ജെ എൻ യു വിലെ വിദ്യാർത്ഥിയായ നജീബ് അഹ്‌മദ്‌ തിരോധാനത്തിനെതിരെയും, കേന്ദ്ര സർക്കാരിന്റെ സംവരണ അട്ടിമറിക്കെതിരെയും രാജ്യവ്യാപക പ്രതിക്ഷേധങ്ങൾ ഉയർത്തികൊണ്ടു വരാൻ സാനുവിനു കഴിഞ്ഞു. ഐ.ഐ.ടി മദ്രാസ് വിദ്യാർത്ഥിനിയായ ഫാത്തിമ ലത്തീഫിന്റെ ഇൻസ്റ്റിറ്റ്യൂഷനൽ  കൊലപാതക  കേസിൽ ശരിയായ അന്വേഷണം നടത്തണമെന്നും കുറ്റവാളികളെ  ശിക്ഷിക്കണമെന്നും ആവശ്യപ്പെട്ടുള്ള സമരങ്ങളിൽ സാനുവിന് കീഴിൽ എസ് എഫ് ഐ മുൻനിരയിൽ ഉണ്ടായി. 2016 ലെ അന്താരാഷ്ട്ര ഡോക്യുമെന്ററി, ഷോർട്ട് ഫിലിം ഫെസ്റ്റിവലിൽ സംഘപരിവാർ ആശയങ്ങളോടു യോജിക്കാത്തതിനാൽ  കേന്ദ്ര സർക്കാർ നിരോധിച്ച ഹ്രസ്വചിത്രങ്ങളായ  'ദി അൺബിയറബിൾ ബീയ്ങ് ഓഫ് ലൈറ്റ്നെസ്സ്  'മാർച്ച് മാർച്ച് മാർച്ച്', 'ഇൻ ദി ഷെയ്ഡ്സ് ഓഫ് ഫാളൻ ചിനാർ ചിനാറിന്റെ നിഴലിൽ' എന്നിവ ഇന്ത്യയിലെ ക്യാമ്പസുകളിൽ പ്രദർശിപ്പിക്കാൻ അദ്ദേഹം നേതൃത്വം നൽകി. ഇസ്രായേലിന്റെ പലസ്തീൻ കടന്നുകയറ്റത്തിനും മനുഷ്യാവകാശ ലംഘനങ്ങൾക്കുമെതിരെ Hewlett packard( hP) ഉത്പന്നങ്ങൾ ഉപയോഗിക്കാതിരിക്കാൻ ആഹ്വാനം ചെയ്ത നടപടി അന്താരാഷ്ട്ര തലത്തിൽ ശ്രദ്ധ നേടി. ഇത്തരത്തിൽ രാജ്യാന്തര വിദ്യാർത്ഥി പ്രക്ഷോഭങ്ങൾ  വി പി സാനുവിനു അന്തർദേശീയ ശ്രദ്ധ നേടിക്കൊടുക്കുകയും, 2017 ഇൽ റഷ്യയിൽ നടന്ന World Festival of Youth and Students നു പ്രതിനിധിയായി ക്ഷണം ലഭിക്കുകയും ചെയ്തു. 2017 ൽ ബ്രിട്ടീഷ് ഹൈ കമ്മീഷൻ ലണ്ടനിൽ വച്ചു നടത്തിയ വിദ്യാർത്ഥി രാഷ്ട്രീയ നേതാക്കളുടെ ഇന്ത്യൻ പ്രതിനിഥി സംഘത്തിൽ സാനു പങ്കെടുത്തു.
തിരുവനന്തപുരം യൂണിവേഴ്സിറ്റി കോളേജിലെ എസ്.എഫ്.ഐ സംഘര്ഷവുമായി ബന്ധപെട്ടു അദ്ദേഹം പരസ്യമായി മാപ്പു പറയുകയും, എസ്.എഫ്.ഐ യുടെ കമ്മിറ്റി പിരിച്ചു വിടുകയും ചെയ്‌തു. എസ്.എഫ്.ഐ യുടെ ചരിത്രത്തിൽ ആദ്യമായി സംഘടനാ രീതികളുടെ പരിഷ്ക്കാരത്തിന് പ്രതേക സമ്മേളനം വിളിച്ചു ചേർത്തു. ഓൺലൈൻ വിദ്യാഭ്യാസ സംബ്രദായത്തിന് എതിരെയും പര്യസ്യമായി നിലാപ്ട് എടുത്തു. വിദ്യാഭ്യാസ സമ്പ്രദായത്തിന്റെ ഫെഡറൽ സ്വഭാവത്തെ നശിപ്പിക്കുന്ന,  പാർശ്വവൽക്കരണം,വാണിജ്യവൽക്കരണം എന്നിവയ്ക്കു കാരണമാകനിടയുള്ള  എൻ‌ഇ‌പിയുടെ കരട് പ്രസിദ്ധീകരിച്ചതുമുതൽ, നരേന്ദ്ര മോദി സർക്കാരിന്റെ വിദ്യാഭ്യാസ നയങ്ങൾക്കെതിരെ രാജ്യവ്യാപകമായ പ്രതിക്ഷേധം സംഘടിപ്പിക്കുന്നുതിൽ വി പി സാനു ശ്രദ്ധചെലുത്തി. സ്വതന്ത്ര ഗവേഷണത്തെ ദുർബലപ്പെടുത്തുന്നതിനുള്ള ഒരു ഉപകരണമായി ഈ പുതിയ വിദ്യാഭ്യാസ നയം മാറുമെന്നും, സാമൂഹ്യ നീതി അട്ടിമറിക്കപെടുമെന്നും അദ്ദേഹം പറഞ്ഞു. വിദ്യാഭ്യാസ സമ്പ്രദായത്തിന്റെ ഫെഡറൽ സ്വഭാവത്തെ നശിപ്പിക്കുന്ന,  പാർശ്വവൽക്കരണം,വാണിജ്യവൽക്കരണം എന്നിവയ്ക്കു കാരണമാകുന്ന 2020 ലെ ദേശീയ വിദ്യാഭ്യാസ നയത്തിനെതിരെ രാജ്യവ്യാപകമായ പ്രതിക്ഷേധം സംഘടിപ്പിക്കുന്നുതിൽ വി പി സാനു ശ്രദ്ധചെലുത്തി. ഒമ്പത് മുതൽ പ്ലസ്ടുവരെയുള്ള ക്ലാസുകളിലെ സി.ബി.എസ്.ഇ സിലബസിൽ നിന്ന് മതേതരത്വം, ഫെഡറലിസം, പൗരത്വം തുടങ്ങിയ  പാഠഭാഗങ്ങൾ എടുത്തുകളഞ്ഞ കേന്ദ്രസർക്കാർ തീരുമാനത്തോട് പ്രതിഷേധം രേഘപെടുത്തി. ഐ.ഐ.ടി മദ്രാസ് വിദ്യാർത്ഥിനിയായ ഫാത്തിമ ലത്തീഫിന്റെ ഇൻസ്റ്റിറ്റ്യൂഷനൽ  കൊലപാതക  കേസിൽ ശരിയായ അന്വേഷണം നടത്തണമെന്നും കുറ്റവാളികളെ  ശിക്ഷിക്കണമെന്നും ആവശ്യപ്പെട്ടുള്ള സമരങ്ങളിൽ സാനുവിന്റെ നേതൃത്വം ശ്രദ്ധിക്കപ്പെട്ടു. നരേന്ദ്ര മോദി സർക്കാർ രാഷ്ട്രീയപരമായി നടപ്പിൽവരുത്താൻ ശ്രമിക്കുന്ന പൗരത്വ (ഭേദഗതി) ബിൽ 2019  ഇന്ത്യൻ ഭരണഘടനയുടെ അടിസ്ഥാന മൂല്യങ്ങളെ  ആക്രമിക്കുന്നുവെന്ന് അദ്ദേഹം ചൂണ്ടിക്കാട്ടി. 2019 ലെ പൗരത്വ ഭേദഗതി നിയമത്തിനെതിരെ പാർലമെന്റ് മാർച്ച് നടത്തുകയും ബില്ല് റദ്ദാക്കണമെന്ന് ആവശ്യപ്പെട്ട് സുപ്രീം കോടതിയെ സമീപിക്കുകയും ചെയ്തു. ആരോഗ്യവകുപ്പിന്റെ കോവിഡ് ജാഗ്രത നിർദ്ദേശങ്ങൾ മറ്റു ഭാഷകളിലേക്ക് ഇതര സംസ്ഥാന തൊഴിലാളികൾക്ക് വേണ്ടി വിവർത്തനം ചെയ്യാത്ത നടപടി ദേശീയ ശ്രദ്ധ ആകർഷിച്ചു. രാജ്യത്ത് ആദ്യമായി വിദ്യാർത്ഥികൾ ശ്രവ പരിശോധനക്ക് വേണ്ടി നിർമിച്ച കോവിഡ് വിസ്‌ക്കുകൾ അദ്ദേഹം തിരൂർ ജില്ലാ ആശുപത്രിക്ക് കൈമാറി.
നിലവിൽ സി.പി.ഐ (എം) മലപ്പുറം ജില്ലാ കമ്മിറ്റി അംഗമാണ്.
തിരഞ്ഞെടുപ്പുകൾ
മലപ്പുറം ലോക്സഭ തിരഞ്ഞെടുപ്പിലെ തന്റെ സ്ഥാനാർഥിത്വത്തിന് അദ്ദേഹതിന്  അന്തർദേശീയപിന്തുണ ലഭിച്ചു. ബ്രിട്ടൻ, തുർക്കി, ബോളിവിയ, കാനഡ തുടങ്ങിയ രാജ്യങ്ങളിലെ വിദ്യാർത്ഥികളും യുവ രാഷ്ട്രീയപ്രവർത്തകരും വിദ്യാഭ്യാസ അവകാശപ്രവർത്തകരും  അദ്ദേഹത്തിനു വേണ്ടി വോട്ട് അഭ്യർത്ഥിക്കുകയുണ്ടായി. നടൻ പ്രകാശ് രാജ്, സംവിധായകൻ ആഷിഖ് അബു തുടങ്ങിയവരും പരസ്യ പിന്തുണ പ്രഖ്യാപിച്ചിരുന്നു. ഇടതുപക്ഷ സർക്കാരിന്റെ സർക്കാരിന്റെ  '1000 നല്ല ദിനങ്ങൾ' എന്ന ബ്രോഷർ വിതരണം ചെയ്തതിനു പ്രതിപക്ഷം സാനുവിനെതിരെ തിരഞ്ഞെടുപ്പ് ചട്ടം ലംഘനത്തിന് പരാതി നൽകിയിരുന്നു. "ഹിന്ദുത്വ തീവ്രവാദികൾ കൊന്ന ജുനൈദ് എന്ന പതിനേഴ് വയസുകാരൻ" എന്ന് തുടങ്ങിയ തിരഞ്ഞെടുപ്പ് നോട്ടീസിന് ബി.ജെ.പിയും തിരഞ്ഞെടുപ്പ് കമീഷനെ സമീപിച്ചിരുന്നു, തുടർന്ന്, ജില്ല കളക്ടർ വിശദീകരണം ചോദിച്ചു.
അവലംബം
വർഗ്ഗം:എസ്‌.എഫ്‌.ഐ. നേതാക്കൾ വർഗ്ഗം:ഡി.വൈ.എഫ്‌.ഐ നേതാക്കൾ വർഗ്ഗം:1988-ൽ ജനിച്ചവർ വർഗ്ഗം:മലപ്പുറം ജില്ലയിൽ ജനിച്ചവർ വർഗ്ഗം:എസ്.എഫ്.ഐ. അഖിലേന്ത്യാ പ്രസിഡണ്ടുമാർ
തക്കീപ്പൂർ
പഞ്ചാബ് സംസ്ഥാനത്തെ ഷഹീബ്സദ അജിത് സിംഗ് നഗർ ജില്ലയിലെ ഒരു വില്ലേജാണ് തക്കീപ്പൂർ.
ജനസംഖ്യ
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 186 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 171 പുരുഷന്മാരും 15 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 98.39 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 34.41 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
മൈമറിഡെ
ഉഷ്ണമേഖലയിലും മധ്യ ഉഷ്ണമേഖലയിലും കാണപ്പെടുന്ന ചാൽസിഡോയിഡിയ കടന്നൽ അതികുടുംബത്തിലെ ഒരു കുടുംബമാണ് മൈമറിഡെ - Mymaridae. നൂറോളം ജനുസുകളിലായി ഇവയുടെ 1400-ഓളം ഇനങ്ങളെ ഇതുവരെ കണ്ടെത്തിയിട്ടുണ്ട്.
തീരെ ചെറിയ ഈ പ്രാണികളുടെ നീളം 0.5 - 1.0 mm മാത്രമാണ്. ലോകത്തിൽ ഇതുവരെ കണ്ടെത്തിയിട്ടുള്ളതിൽ ഏറ്റവും ചെറിയ പ്രാണിയായ ഡൈകൊപൊമോർഫ എക്മെപ്റ്റെറിജിസ് ഈ കുടുംബത്തിലുള്ളതാണ്. ഇവയ്ക്ക് പൊതുവേ കറുപ്പോ, മഞ്ഞയോ നിറമാണ്. ഇവയുടെ പെൺ വർഗ്ഗങ്ങളുടെ ആന്റീനയുടെ തുമ്പ് ക്ലബ്ബ് പോലെയിരിക്കും. ലോലമായ ചിറകുകൾ ആണ് ഇവയ്ക്കുള്ളത്. ഇവ വളരെ സാധാരണമാണെങ്കിലും വലിപ്പക്കുറവു കാരണം മനുഷ്യരുടെ ശ്രദ്ധയിൽ പെടാറില്ല. ഇവയുടെ ഇമാഗോയുടെ ആയുർദൈർഘ്യം ഒന്നോ രണ്ടോ ദിവസങ്ങൾ മാത്രമാണ്. ഇവ മറ്റു പ്രാണികളുടെ മുട്ടയിലാണ് പരാദമായി പ്രത്യുൽപ്പാദനം നടത്തുന്നത് എന്നതിനാൽ നല്ലൊരു ജൈവകീടനിയന്ത്രണ സഹായി ആണ്. തുടക്ക ക്രിറ്റേഷ്യസ് കാലഘട്ടം മുതലുള്ള ഇവയുടെ ജീവാശ്മം കണ്ടെത്തിയിട്ടുണ്ട്.
ജൈവവർഗ്ഗീകരണം
1833-ൽ അലക്സാണ്ടർ ഹെൻറി ഹാലിഡെ എന്ന ഐറീഷ് പ്രാണിപഠനശാസ്ത്രജ്ഞനും അദ്ദേഹത്തിന്റെ സുഹൃത്തുക്കളായിരുന്ന ജോൺ കർട്ടിസ്, ഫ്രാൻസിസ് വാക്കർ എന്നിവരും ചേർന്നാണ് ഈ കുടുംബത്തെ നിർവചിച്ചത്.
പദോൽപ്പത്തി
പുരാതന ഗ്രീക്ക് പദമായ μΰμαρ (mumar), അതിന്റെ വകഭേദമായ μῶμος (mōmos, "spot", "blame"), എന്നിവയിൽനിന്നാണ് കർട്ടീസ് ഈ പേര് രൂപപ്പെടുത്തിയത്.
ആവാസവ്യവസ്ഥ
ഉഷ്ണമേഖലയിലും മധ്യ ഉഷ്ണമേഖലയിലും ഉള്ള മരുഭൂമി മുതൽ മഴക്കാട് വരെയുള്ള എല്ലാ ആവാസവ്യവസ്ഥയിലും ഇവ കാണപ്പെടുന്നു. കുറെയിനങ്ങൾ കുളങ്ങൾ, അരുവികൾ തുടങ്ങിയ ശുദ്ധജലാശയങ്ങളിൽ ജീവിക്കുന്നവയാണ്. ചിറകുകൾ ഉപയോഗിച്ചു അവയ്ക്കു തുഴയാൻ കഴിയും. 15 ദിവസങ്ങൾ വരെ വെള്ളത്തിൽ കഴിയാനുമാകും. മറ്റു പ്രാണികളുടെ മുട്ടകളിൽ ആണ് ഇവ മുട്ടയിടുക. ഇവയുടെ ജീവിതചക്രത്തെക്കുറിച്ചു ഒരുപാടൊന്നും അറിവില്ല. മുട്ട വിരിഞ്ഞിറങ്ങിയാലുടനെ ഇണചേരുന്നു. ചിലപ്പോൾ മുട്ട വിരിഞ്ഞിറങ്ങുന്നതിനു മുൻപുതന്നെ ഇണചേരൽ നടക്കുന്നു. പെൺകടന്നലുകൾ വിരിഞ്ഞിറങ്ങിയാലുടനെതന്നെ മുട്ടയിടാൻ ഉചിതമായ മറ്റു പ്രാണികളുടെ മുട്ടകൾ കണ്ടെത്താനുള്ള ശ്രമം തുടങ്ങുന്നു. തങ്ങളുടെ ആന്റീന ഉപയോഗിച്ചു ചെടികളിൽ തട്ടിനോക്കി മറ്റു പ്രാണികൾ മുട്ടയിട്ട സുഷിരങ്ങൾ കണ്ടെത്തുന്നു. അതിനുശേഷം ആന്റീന ഉള്ളിൽ കടത്തി ഉള്ളിലുള്ള മുട്ടകൾ ഉചിതമാണോ എന്നു പരിശോധിക്കുന്നു. ആണെങ്കിൽ തങ്ങളുടെ ഓവിപ്പോസിറ്റർ ഉപയോഗിച്ചു ഓരോ മുട്ടയിലും തങ്ങളുടെ മുട്ട നിക്ഷേപിക്കുന്നു. ഇങ്ങനെ ഏകദേശം നൂറോളം മുട്ടകൾ ഇടുന്നു. ആറു മണിക്കൂർ മുതൽ രണ്ടു ദിവസങ്ങൾക്കുള്ളിൽ ഈ മുട്ടകൾ വിരിയുന്നു. ഇവയ്ക്ക് രണ്ടോ മൂന്നോ ലാർവ ഘട്ടങ്ങൾ ഉണ്ട്. അതിനുശേഷം ആതിഥേയ മുട്ടക്കുള്ളിൽവച്ചുതന്നെ രൂപാന്തരീകരണം നടക്കുന്നു.
മിസ് ലേഖ തരൂർ കാണുന്നത്
മിസ് ലേഖ തരൂർ കാണുന്നത്  കെ കെ സുരേഷ് ചന്ദ്രൻ നിർമ്മിച്ച് ഷാജിയെം സംവിധാനം ചെയ്ത് 2013 -ൽ പുറത്തിറങ്ങിയ ഒരു ഇന്ത്യൻ മലയാളം ഫാന്റസി - ഹൊറർ ചിത്രമാണ്.
2002-ൽ പുറത്തിറങ്ങിയ ഹോങ്കോംഗ് ചിത്രമായ ദി ഐയുടെ അനുരൂപീകരണമാണ് ഈ ചിത്രം. മീരാ ജാസ്മിൻ, ബദ്രി, സുരാജ് വെഞ്ഞാറമ്മൂട്, നന്ദു, ഗീതാ വിജയൻ, ശങ്കർ പണിക്കർ എന്നിവരാണ് ചിത്രത്തിലെ പ്രധാന അഭിനേതാക്കൾ. ഈ ചിത്രം പിന്നീട് തമിഴിലേക്ക് കൺകൾ ഇരണ്ടാൽ എന്ന പേരിലും തെലുങ്കിൽ ഐസ് എന്ന പേരിലും മൊഴിമാറ്റം ചെയ്യപ്പെട്ടു.
കഥാസാരം
ടിവി അവതാരകയായ ലേഖാ തരൂർ അപ്രതീക്ഷിതമായി അസ്വസ്ഥജനകവും അക്രമാസക്തവുമായ കാഴ്ചകൾ അനുഭവിക്കാൻ തുടങ്ങി. അവളുടെ മാനസികാവസ്ഥ സുഹൃത്തുക്കളോടും സഹപ്രവർത്തകരോടും വിശദീകരിച്ച ശേഷം, അവൾ മാനസികരോഗിയാണെന്ന് അനുമാനിക്കുകയും ചികിത്സയ്ക്കായി ഒരു മാനസികരോഗാശുപത്രിയിലേക്ക് റഫർ ചെയ്യുകയും ചെയ്യുന്നു.
ബാഹ്യ ലിങ്കുകൾ
വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:2013-ൽ പുറത്തിറങ്ങിയ ചലച്ചിത്രങ്ങൾ
ചാഴൂർ ചെപ്പേട്
കൊച്ചി രാജവംശത്തിന്റെ (പെരുമ്പടപ്പു സ്വരൂപം) മൂലത്താവഴിയാണ് ചാഴൂർ കോവിലകം. അവിടെനിന്നും ലഭിച്ച പത്തു ചെമ്പു തകിടുകളെയാണ് ചാഴൂർ ചെപ്പേട് എന്ന് പറയുന്നത്. ചാഴൂർ കോവിലകത്തു പരേതനായ അഡ്വ. സി.കെ.കെ.തമ്പാൻറെ കൈവശമുണ്ടായിരുന്നു എന്ന് പറയുന്ന ഈ രേഖ ഇന്ന് തൃപ്പൂണിത്തുറ ഹിൽ പാലസിലെ പുരാവസ്തു മ്യൂസിയത്തിലാണ് സൂക്ഷിച്ചിട്ടുള്ളത്.
പശ്ചാത്തലം
തൃശ്ശൂർ ജില്ലയിലെ ചാഴൂർ ദേശത്താണ് ഈ കോവിലകം സ്ഥിതിചെയ്യുന്നത്. ചാഴൂർ ആഢ്യന് പെരുമ്പടപ്പിലെ വിവാഹബന്ധത്തിൽ ഉണ്ടായ സന്താനപരമ്പരയെ ചാഴൂരിൽ കോവിലകം പണിത് കുടിയിരുത്തി എന്നാണ് പറയുന്നത്. അതുവരെ വന്നേരിയിൽ ആയിരുന്നു പെരുമ്പടപ്പിന്റെ ആസ്ഥാനമെന്ന് കരുതിവരുന്നു. ആദ്യകാലത്തു ചാഴൂരിനു കൂടി അവകാശപ്പെട്ട പെരുമ്പടപ്പ് മൂപ്പിൽസ്ഥാനം ശക്തൻ തമ്പുരാന്റെ കാലത്ത്  ഇല്ലാതായി എന്ന് പറയുന്നു.
ലിപിയും ഭാഷയും
സി.ഇ. പത്തൊൻപതാം നൂററാണ്ടിലെ വട്ടെഴുത്തു ലിപിയാണ് (കോലെഴുത്തു മാതൃക) ഇതിലുള്ളത്. ഭാഷ ആധുനികകാല മലയാളമാകുന്നു.
ഉള്ളടക്കം
ഒരു ചെമ്പോലയിൽ ഒരു വശത്തു ഒൻപതു വരികൾ വീതം ആകെ പത്തു ചെപ്പേടുകളിലായി നൂററിഎൺപത് വരികൾ വരുന്ന ഒരു ഭാഗപത്രമാണ് ചാഴൂർ ചെപ്പേട്. ഇതു വടക്കേപ്പാട്ടും തെക്കേപ്പാട്ടും ആയി ചാഴൂർ കോവിലകം ഭൂമിയെ രണ്ടായി തിരിക്കുന്നു. കൊല്ലം 960 ആമത് മിന വ്യാഴം .... എന്ന് തുടങ്ങുന്നതാണ് രേഖ.
കാലം
ഈ ചെപ്പേട് ആദ്യമായി വായിച്ചു ഒരു കുറിപ്പ് പ്രസിദ്ധീകരിച്ചത് പ്രൊഫ. കെ.പി. നാരായണ പിഷാരടിയാണ്. ഇതിലെ കാലം കണക്കാക്കിയത് കൊല്ലം 260 എന്നായതിനാൽ പ്രൊഫ. കുഞ്ചുണ്ണി രാജാ തുടങ്ങിയ പണ്ഡിതർ സംശയം ഉന്നയിച്ചു. പത്രാധിപർ എൻ.വി. കൃഷ്ണവാര്യർ ആദ്യ ചെപ്പേടിന്റെ ഫോട്ടോ പകർപ്പ് പ്രൊഫ. ഇളംകുളം കുഞ്ഞൻ പിള്ളക്ക് അയച്ചുകൊടുത്തു. ഇളംകുളം അതിന്റെ കാലം സി.ഇ. 960 ആണെന്നു നിഗമനത്തിൽ എത്തിച്ചേരുകയും ചെയ്തു. പിന്നീട് മുൻകാല പഠനങ്ങളും അഭിപ്രായങ്ങളും ഉൾപ്പെടുത്തി ചെപ്പേടിന്റെ ഉള്ളടക്കം 2016-ൽ പൂർണ്ണരൂപത്തിൽ പ്രസിദ്ധീകരിക്കപ്പെട്ടു.
പ്രാധാന്യം
പത്തൊൻപതാം നൂറ്റാണ്ടിലെ കോലെഴുത്തു മാതൃക പഠിക്കുന്നവർക്ക് നല്ല ഒരു മാതൃകയാണിത്. ഇത് ചാഴൂർ ദേശത്തെ ഭൂമിയെക്കുറിച്ചുള്ള സമഗ്ര വിവരണം നമുക്കു തരുന്നു. കൂടാതെ പെരുമ്പടപ്പ് സ്വരൂപത്തെക്കുറിച്ചും അവയിലെ തായ്‌വഴികളെക്കുറിച്ചുമുള്ള ഒരു പഠനരേഖ കൂടിയാണിത്.
അവലംബങ്ങൾ
വർഗ്ഗം:കേരളത്തിലെ ചെപ്പേടുകൾ
വാൽമീകി സമുദായം
ഇന്ത്യൻ ഉപഭൂഖണ്ഡത്തിൽ നിന്നുള്ള ഒരു പ്രാദേശിക ജാതി വിഭാഗമാണ് വാല്മീകി സമുദായം. വാല്മീകി വിഭാഗത്തെ ഒരു ജാതിയായോ സമുദായമായോ ആയും കണക്കാക്കാം. ഇവർ തങ്ങളുടെ പാരമ്പര്യം ഹിന്ദു മഹർഷിയായ വാല്മീകിയുമായി ബന്ധപ്പെട്ടതാണെന്ന് അവകാശപ്പെടുന്നു.
തൊഴിൽ
ശൗചാലയം വൃത്തിയാക്കൽ, തൂത്തുവാരൽ, തോട്ടിപ്പണി എന്നിങ്ങനെ മൂന്നുതരം ജോലികളാണ് പ്രധാനമായും വാല്മീകി സമുദായം ചെയ്യുന്നത്. ചില പ്രദേശങ്ങളിൽ മരിച്ചവരെ മറവുചെയ്യുന്നതും ഇവർ തന്നെ ആണ്. സാമ്പത്തിക കാരണത്താലാണ് ഒരു കുടുംബത്തിലെ ഒരു വ്യക്തി ഇത്തരത്തിലുള്ള ജോലി ചെയ്യാൻ നിർബന്ധിതനായി തീരുന്നത്.
ഉത്തരേന്ത്യയിൽ
ഉത്തരേന്ത്യയിൽ അവരെ ദലിത് ആയാണ് കണക്കാക്കുന്നത്. ചരിത്രപരമായി ഉത്തരേന്ത്യയിൽ അവർ സമൂഹത്തിൽ ഒഴിവാക്കലും അടിച്ചമർത്തലും നേരിട്ടിട്ടുണ്ട്. ദലിത് വിരുദ്ധ അക്രമവും മറ്റ് ജാതിയിലെ അംഗങ്ങളുടെ അടിച്ചമർത്തലും അവരെ പതിവായി ബാധിക്കുന്നു. 2001 ലെ ഇന്ത്യൻ സെൻസസ് അനുസരിച്ച്, പഞ്ചാബിലെ പട്ടികജാതി ജനസംഖ്യയുടെ 11.2 ശതമാനം വാല്മീകി സമുദായം ആണ്. കൂടാതെ, ഡൽഹിയിലെ പട്ടികജാതികളിൽ ജനസംഖ്യാടിസ്ഥാനത്തിൽ രണ്ടാമത്തേതും ഇവരാണ്. ഉത്തർപ്രദേശിൽ 2011 ലെ സെൻസസ് പ്രകാരം വാല്മീകി ജനസംഖ്യ 1,319,241 ആയിരുന്നു.
ദക്ഷിണേന്ത്യ
ദക്ഷിണേന്ത്യയിൽ വാല്മീകി സമുദായത്തെ പിന്നോക്ക ജാതിയായി കണക്കാക്കുന്നു. 2011 ലെ ഇന്ത്യൻ സെൻസസ് അനുസരിച്ച് ആന്ധ്രാപ്രദേശിൽ 0.7 ശതമാനം വാൽമിക്കികൾ ഉണ്ട്. പ്രധാനമായും ആന്ധ്രാപ്രദേശിലെ അനന്തപുർ, കർനൂൾ, കടപ്പ ജില്ലകളിലാണ് ഇവർ കേന്ദ്രീകരിച്ചിരിക്കുന്നത്. ആന്ധ്രാപ്രദേശിലെ അനന്തപൂരിൽ അവർ ഒരു വാല്മീകി ക്ഷേത്രവും പണിതിട്ടുണ്ട്.
മറ്റ് രാജ്യങ്ങളിൽ
യുകെയിൽ, വാല്മീകി സമുദായത്തെ പ്രതിനിധീകരിക്കുന്നതായി അവിടത്തെ കൗൺസിൽ ഓഫ് വാല്മീകി സഭകൾ അവകാശപ്പെടുന്നു.
അവലംബം
വർഗ്ഗം:ഇന്ത്യയിലെ ജാതികൾ
അഞ്ച് നയാ പൈസ നാണയം
ഇന്ത്യൻ അഞ്ച് നയാ പൈസ ( ആംഗലം 5 naya paise) ഇന്ത്യൻ നാണയവ്യവസ്ഥ യുടെ ഒരു യൂണിറ്റ് ആയിരുന്നു ഇന്ത്യൻ രൂപയുടെ ഇരുപതിലൊന്ന് ആയിരുന്നു ഇതിന്റെ മൂല്യം. പൈസയുടെ ചിഹ്നം p.
ചരിത്രം
1957-ന് മുമ്പ് ഇന്ത്യൻ രൂപ ഡെസിമലൈസ് ചെയ്യപ്പെട്ടിരുന്നില്ല, എ.ഡി 1835 മുതൽ 1957 വരെയുള്ള രൂപയെ 16 വർഷങ്ങളായി വിഭജിച്ചു. ഓരോ അന്നയെയും നാല് ഇന്ത്യൻ പീസുകളായി വിഭജിച്ചു, ഓരോ പൈസും മൂന്ന് ഇന്ത്യൻ പൈകളായി 1947ൽ പൈ വിലയില്ലാതാക്കി. നാണയനിർമ്മാണത്തിനുള്ള മെട്രിക് സമ്പ്രദായം സ്വീകരിക്കുന്നതിന് 1955 ൽ ഇന്ത്യ " ഇന്ത്യൻ നാണയ നിയമം " ഭേദഗതി ചെയ്തു. പൈസ നാണയങ്ങൾ 1957 ൽ അവതരിപ്പിച്ചു, എന്നാൽ 1957 മുതൽ 1964 വരെ നാണയത്തെ "നയാ പൈസ" (ഇംഗ്ലീഷ്:  naya paise ) എന്നാണ് വിളിച്ചിരുന്നത്. 1964 ജൂൺ 1-ന് "നയാ" എന്ന പദം ഉപേക്ഷിക്കുകയും വിഭാഗത്തെ "ഒരു പൈസ" എന്ന് വിളിക്കുകയും ചെയ്തു. "ദ ഡെസിമൽ സീരീസിന്റെ" ഭാഗമായി പൈസ നാണയങ്ങൾ നൽകി.
അച്ചടി
1957 മുതൽ 1963 വരെ ബോംബെയിലെ ഇന്ത്യാ ഗവൺമെന്റ് പുതിനയിൽ (ഇന്നത്തെ മുംബൈ) അഞ്ച് നെയ് പൈസ നാണയങ്ങൾ അച്ചടിക്കുകയും b (ചെറിയ ഡോട്ട് / ഡയമണ്ട്) ചിഹ്ന പുതിന അടയാളം നിർമ്മിക്കുകയും ചെയ്തു. അഞ്ച് നെയ് പൈസ നാണയങ്ങൾ ഡീമോണിറ്റൈസ് ചെയ്തു.
രചന/ഘടന
മെഡാലിക് വിന്യാസത്തിൽ കപ്രോണിക്കൽ അലോയ്യിൽ നിന്ന് അഞ്ച് നെയ് പെയ്‌സ് നാണയങ്ങൾ അച്ചടിച്ചു. 4.0 ഗ്രാം ഭാരം, 22 mm വ്യാസമുള്ള നാണയങ്ങൾ, കനം 1.67 mm. അഞ്ച് നെയ് പെയ്‌സ് നാണയങ്ങൾ ചതുരാകൃതിയിലുള്ളതും മിനുസമാർന്ന അറ്റവുമായിരുന്നു.
വലിയചിറകൻ സ്രാവ്
കടൽ വാസിയായ സ്രാവ് വിഭാഗത്തിൽ പെട്ട ഒരു മൽസ്യമാണ് വലിയചിറകൻ സ്രാവ്. തീര കടലിലും, കരയോട് ചേർന്ന പ്രദേശങ്ങളിലും ഇവയെ കാണുന്നു.
പ്രജനനം
കുഞ്ഞുങ്ങളെ പ്രസവിക്കുന്ന സ്രാവാണ് ഇവ. കുട്ടികൾക്ക് അമ്മയുടെ ഗർഭപാത്രവുമായി പൊക്കികൊടി ബന്ധം ഉണ്ട്. ഇവയിൽ ഒരു പ്രസവത്തിൽ 4 മുതൽ 8 കുട്ടികൾ വരെ ഉണ്ടാക്കും.
കുടുംബം
കർക്കാരിനിഡേ കുടുംബത്തിൽ പെട്ട സ്രാവാണ് ഇവ. പൊതുവെ റേക്വിമം സ്രാവുകൾ എന്നാണ് ഇവയെ വിളിക്കാറ്.
ഇതും കാണുക
കേരളത്തിലെ മൽസ്യങ്ങളുടെ പട്ടിക
വർഗ്ഗം:സ്രാവുകൾ
യൂലിയാ റ്റിമോഷെങ്കൊ
യുക്രൈനിൽ നിന്നുള്ള ഒരു വ്യവസായിയും രാഷ്ട്രീയപ്രവർത്തകയുമാണ് യൂലിയാ വൊളോഡിമിറിവ്ന റ്റിമോഷെങ്കൊ (Ю́лія Володи́мирівна Тимоше́нко,, née Hrihyan, Грігян, ജ. 27 നവംബർ 1960). ഓറഞ്ച് വിപ്ലവത്തിന്റെ സഹനേതാവായിരുന്ന റ്റിമോഷെങ്കോ യുക്രൈന്റെ പ്രധാനമന്ത്രിയായി നിയമിക്കപ്പെട്ട ആദ്യ വനിതയാണ്. 2005 ജനുവരി 24 മുതൽ സെപ്റ്റംബർ 8 വരെയും പിന്നീട് 2007 ഡിസംബർ 18 മുതൽ 2010 മാർച്ച് 4 വരെയുമായിരുന്നു റ്റിമോഷെങ്കോ യുക്രെയിനിന്റെ പ്രധാനമന്ത്രിയായിരുന്നത്.
അവലംബം
വർഗ്ഗം:ഉക്രൈൻ വർഗ്ഗം:1960-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:നവംബർ 27-ന് ജനിച്ചവർ വർഗ്ഗം:വനിതാ പ്രധാനമന്ത്രിമാർ
ആയിഷ ദത്ത്
ഒരു മോഡൽ, നടി, ചലച്ചിത്ര നിർമ്മാതാവും സംവിധായികയുമാണ് ആയിഷ ജയ് കിഷൻ ഷ്രോഫ് (ജനനം ജൂൺ 5, 1960). ബോളിവുഡ് നടൻ ജാക്കി ഷ്റോഫിന്റെ ഭാര്യയും ടൈഗർ ഷ്രോഫിന്റെയും കൃഷ്ണ ഷ്രോഫിന്റെയും അമ്മയുമാണ്.
ബാഹ്യ ലിങ്കുകൾ
വർഗ്ഗം:ബംഗാളികൾ വർഗ്ഗം:1960-ൽ ജനിച്ചവർ വർഗ്ഗം:ഇന്ത്യൻ ചലച്ചിത്ര നിർമ്മാതാക്കൾ വർഗ്ഗം:ഇന്ത്യൻ വനിതാ ചലച്ചിത്ര നിർമ്മാതാക്കൾ
ലിംഗാനുകരണം
ഒരു ലിംഗത്തിൽപ്പെട്ട ജീവി എതിർലിംഗത്തെ അനുകരിക്കുന്നതിനെയാണ് ലിംഗാനുകരണം എന്നു പറയുന്നത്. അകശേരുകികളിൽ ആണ് ഇത് പൊതുവെ കാണപ്പെടുന്നത്. എങ്കിലും ചില കഴുതപ്പുലികളിലും ചേക്കയിരിക്കുന്ന പക്ഷികളിലും മൽസ്യങ്ങളിലും ഈ പ്രതിഭാസം കാണപ്പെടുന്നു. ഇണകളെ ലഭിക്കുക, ആൺ ലിംഗത്തിൽപ്പെട്ടവയുടെ മേധാവിത്വത്തിൽനിന്നും രക്ഷനേടുക, അതിജീവിക്കുക തുടങ്ങി പല ധർമ്മങ്ങളാണ് ഇതിനുള്ളത്. ഒരേ ഇനത്തിലുള്ള ലിംഗ അനുകരണങ്ങളാണ് പൊതുവെ കാണപ്പെടുന്നതെങ്കിലും മാറ്റിനങ്ങളിൽപെട്ടവയുമായും കാണാറുണ്ട്. ചില സസ്യങ്ങളുടെ പൂക്കൾ പെൺ തേനീച്ചകളെ അനുകരിച്ചു ആൺ തേനീച്ചകളെ ആകർഷിച്ചു പരാഗണം സാധ്യമാക്കുന്നു.
മോർഫുകൾ
തുമ്പികളിൽ ചിലയിനങ്ങളിൽ പെൺതുമ്പികൾ ആൺതുമ്പികളെപ്പോലെയും അല്ലാതെയും ഒന്നിൽക്കൂടുതൽ നിറങ്ങളിൽ കാണപ്പെടുന്നു. ആൺതുമ്പികളെ അനുകരിക്കുന്നവയെ ആൻഡ്രോക്രോം (androchrome) എന്നും അല്ലാത്തവയെ ഗൈനോക്രോം (gynochrome) എന്നും വിളിക്കുന്നു. ഒരു ഇനത്തിന്റെ ഒരു ആവാസവ്യവസ്ഥയിലെ ലിംഗ സാന്ദ്രത കൂടുന്നതാണ് ഈ പ്രതിഭാസത്തിനു കാരണമെന്ന് കരുതുന്നു. ആൺതുമ്പികളെ അനുകരിക്കുകവഴി പെൺതുമ്പികൾക്ക് മാറ്റ് ആൺതുമ്പികളുടെ ആക്രമണത്തിനിന്നും രക്ഷപെടാൻ കഴിയുന്നു.
അവലംബം
വർഗ്ഗം:ശരീരശാസ്ത്രം വർഗ്ഗം:ലിംഗഭേദം വർഗ്ഗം:അനുകരണം
എ.വി. മുഹമ്മദ്
ജീവിതരേഖ
മലപ്പുറം ജില്ലയിലെ തിരൂരങ്ങാടിയിലാണ്‌ എ. വി. മുഹമ്മദിന്റെ സ്വദേശം. പിതാവ്: ആഴി വളപ്പിൽ കുഞ്ഞിമൊയ്തീൻ തോണിക്കാരനായിരുന്നു  മാതാവ്: മമ്മത്തുമ്മ. രണ്ടു സഹോദരിമാർക്കുള്ള ഏക സഹോദരനായിരുന്നു എ. വി.മുഹമ്മദ്‌ തിരുരങ്ങാടിലെ ആദ്യകാല കോണ്ഗ്രസ് പ്രവർത്തകനായിരുന്നു എങ്കിലും എല്ലാ രാഷ്ട്രീയ പ്രസ്ഥാനങ്ങൾക്ക്‌ വേണ്ടിയും പാടിയിട്ടുണ്ട് 1971 ബാബുരാജ്മൊത്ത് ആദ്യമായി നടത്തിയ ഗൾഫ്‌ പര്യടനത്തിൽ ഒരു നാടകം അവതരിപ്പിച്ചതിൽ അഭിനയിച്ചിരുന്നു. അഴിമുഖം (1972) എന്ന ചിത്രത്തിൽ പാടുവാൻ വേണ്ടി പോകുമ്പോൾ മാതാവ് മരിച്ചതറിഞ്ഞു തിരിച്ചു വരുകയും അതിനെ തുടർന്ന് ബാബുരാജ് തന്നെ "അഴിമുഖം കണികാണും പെരുമീനോ എന്റെ കരളിലു ചാടി വീണ കരിമീനോ?" എന്ന പാട്ട് സ്വന്ത മായി പാടുകയുമാണുണ്ടായത്‌. 1994 ൽ ഹജ്ജു ചെയ്തു വന്നതിന്റെ അടുത്ത വർഷം 1995 മെയ്‌ 12 -നു തിരൂരങ്ങാടിയിലെ സ്വവസതിയിൽ വച്ച് എ. വി. മുഹമ്മദ് അന്തരിച്ചു. ഹൃദയാഘാതം മൂലം മരിക്കുമ്പോൾ 63 വയസ്സായിരുന്നു. തിരൂരങ്ങാടി നടുവിലെ പള്ളിയിലാണ് ഖബറടക്കിയത്.
പ്രവർത്തനങ്ങൾ
അമ്പതുകളിലും തൊണ്ണൂറുകളിലും കേരളത്തിലെ കല്യാണ വീടുകളിലും മുസ്ലിം ജീവിതത്തിന്റെ വൈകാരിക മണ്ഡലത്തിൽ ഏറെ ഇളക്കങ്ങൾ സൃഷ്ടിച്ച തനത് 'മാപ്പിളപ്പാട്ടുകളാണ്' എ. വി. മുഹമ്മദ് എന്ന പാട്ടുകാരനെ ആസ്വാദകർക്ക് പ്രിയങ്കരനാക്കിയത്.
ഹോട്ടൽ കച്ചവടമായിരുന്നു തൊഴിൽ  സ്‌കൂളിൽ പഠിക്കുന്ന കാലത്തുതന്നെ പാടുകയും എഴുതുകയും ചെയ്യുമായിരുന്നു. എന്നാൽ സ്‌കൂൾ വിദ്യാഭ്യാസം പൂർത്തിയാക്കിയില്ല. ഹോട്ടൽ നടത്തിപ്പുമായി കർണാടകയിലെ ശ്രീ മുഖത്തെയ്ക്ക് പോയി... അവിടെ നിന്നും വര്ഷങ്ങള്ക്ക് ശേഷം നാട്ടിൽ സ്ഥിര താമസമാക്കുകയും ചെയ്തു. ബാബുരാജ് ടീമിന്റെ ഒരു ഗാനമേളയിൽ എവിക്ക് പാടാൻ ഒരു അവസരം കിട്ടി ആ പാട്ടുകാരനെ ബാബുരാജിന് എറെ ഇഷ്ടപെടുകയും ബാബുരാജുമായി പരിചയപ്പെടുന്നതും,,, ബാബുരാജിന്റെ സംഗീതത്തിൽ എ വി പാടിയിട്ടുള്ള 60 ൽ പരം ഗാനങ്ങളിൽ ഒട്ടുമിക്കതും. കെ ടി മൊയ്തീൻ, കെ ടി മുഹമ്മദ്‌ സഹോദരന്മാരുടെ മികച്ച രചനകളായിരുന്നു. എൽ ആർ. ഇശ്വരി എൽ ആർ അഞ്ജലി  പ്രശസ്ത ഗായികമാരാണ് എവിയുടെ കൂടെ പാടിയിട്ടുള്ളത്
" പരൻ വിധി ചുമ്മാ വിട്ട് ചൊങ്കിൽ നടക്കുന്ന ശുജ‌അത്ത് നമുക്കുണ്ട് നാട്ടിലേ കഥയെന്തെന്നറിവുണ്ടൊ നാളെ കിടക്കുന്ന ഖബറെന്ന് ഭയങ്കര വീട്ടിലേ എന്ന ഗാനം
വീട്ടിലെ മെത്ത പിരിഞ്ഞ് നമുക്ക് കാട്ടിലാറടി മണ്ണാണ് ചേലിൽ ചെന്ന് കിടക്ക്ണി നമ്മുടെ മേലെ വരുന്നത് കല്ലാണ്
ഇലയും നൽ തണ്ണീരതും ചേര്ത്ത് മണ്ണിനാലെ അടവാക്കും വിടവിനെ ബാറിലെ കനമേറും വിധം കല്ലും മണ്ണും അതിൻ മീതെ മറമാടും ഖബർ ബഹുജോറിലെ (പരൻ വിധി…)
ഇഷ്‌ടജനങ്ങളെ വിട്ട് പിരിഞ്ഞ് കട്ടിലേറിപ്പോകുമ്പോൾ ഉറ്റവരെല്ലാം കരളും പൊട്ടി- ക്കരയുന്നുണ്ടകലുമ്പോൾ അകലുമ്പോൾ ഗൃഹത്തിലെ പെണ്ണ് പറയുന്നു ഉലകത്തിൽ തണി എനിക്കാരെന്ന് (പരൻ വിധി…). — "
ആമിനാബി പെറ്റെ മുഹമ്മദു യാറസൂലേ എന്ന് തുടങ്ങുന്ന പാട്ട് ഒരു നാടക ഗാനം കേൾക്കുന്ന പോലെ സുഖം നൽകുന്നു ...
അലങ്കാര സുവർക്കത്തിൻ അതൃപ്പം ചൊല്ലാം ആറ്റലാം നബിയാരെ കല്യാണമേ ... എന്ന് തുടങ്ങുന്ന കല്യാണ പാട്ട് അക്കാലത്തെ കല്യാണ വേദികളിൽ സ്ഥിരം കേട്ടുകൊണ്ടിരുന്നതായിരുന്നു.
" അഴകിൽ മികച്ചു നില്ക്കും യുസഫു നബി അവരെ അതൃപ്പപ്പെട്ടു സുലൈഖ ബീവി ... അത് കൊണ്ട് ഫലം കിട്ട തുഴന്നു ബീവി .... ഈ ഗാനം യൂസുഫു നബിയുടെ ചരിത്രമാണ്.
ബിസ്മിയും ഹംദും സ്വലാത്തും ബിൻണ്ടതിയിൽ പിന്നെ വെന്തുരുകും ചിന്തയിൽ ദുആ ഇരന്നു പിന്നെ ... ദൈവ നാമത്തിലുള്ള ഒരു പ്രാർത്ഥന ഗീതം
ഇലാഹായ പുരാനോട് ഇരവും പകലും തേടി ഖലീലായ ഇബ്രാഹീം നബിക്കുകിട്ടി മകനാം ഇസ്മായീൽ നബിയെന്ന കനക കട്ടി .. " വൃദ്ധനായ പ്രവാചകൻ എബ്രഹാമിന്റെ പ്രാര്തനയുടെ ഫലമായി ലഭിച്ച മകൻ ഇസ്മായിലിനെ ബാലിയർപ്പിക്കുവാൻ .ആവശ്യപ്പെടുന്നതിന്റെ ചരിത്രമാണ് ഈ ഗീതം
" മാരനിണയായി വന്ന പൂമണവാട്ടി മാണിക്യ കല്ലിന്റെ എന്തൊരു വൃത്തി കല്യാണ പാട്ട് "
മമ്പുറ പൂ മക്കാമിലെ മൌല നബിയുടെ വാതിലെ ഇമ്പപ്പൂവായ ഖുത്തുബൊലി സയ്യിദലവി റളിയള്ള ...
കണ്ണിന്റെ കടമിഴിയാലെ പുന്നാരം പറയണ പെണ്ണെ
ചലച്ചിത്ര ഗാന ശൈലിയുമായി വേറിട്ട് നിന്നിരുന്ന മാപ്പിളപ്പാട്ട് ശാഖക്ക് ജനപ്രിയസംഗീതം നൽകിക്കൊണ്ട് ബാബുരാജ് തകർത്താടിയ ഒരു കാലമുണ്ടായിരുന്നു. മുസ്‌ലിം കല്യാണവീടുകളിലും കുറിക്കല്ല്യാണ പന്തലിലും ബാബുക്കയുടെ ശബ്ദത്തിലും ഈണത്തിലും പിറവിയെടുത്ത മാപ്പിളപ്പാട്ടുകൾക്ക് കല്യാണസദ്യകളേക്കാൾ പ്രിയമായിരുന്നു അക്കാലത്ത്. എ വി മുഹമ്മദ് എന്ന മാപ്പിളപ്പാട്ട് ഗായകൻ അനശ്വരമാക്കിയ മിക്ക ഗാനങ്ങൾക്കും സംഗീതമൊരുക്കിയത് ബാബുരാജായിരുന്നു. ‘പരൻ വിധി ചുമ്മാ വിട്ട്….’, ‘മനുഷ്യാ നീ മറന്നിടുന്നോ….’, ‘ഇലാഹായ പുരാനോട്….’, ‘പകലൽ നിശാനിങ്ങലം….’, ‘ തകർത്താളീടണം നിൻ പാപമള്ളാ…’, ‘ബിസ്മിയും ഹംദും സ്വലാത്തും….’ , അഴകിൽ മികച്ചു നിൽക്കും….’ ‘ആക ലോക കാരണ മുത്തൊളി….’ എന്നീ ഗാനങ്ങളെല്ലാം ബാബുക്കയുടെ മാസ്മരിക സംഗീതത്തിൽ എ വി മുഹമ്മദ് അനശ്വരമാക്കി.
ഇസ്ലാമിക കഥകളെ ഇതിവൃത്തമാക്കി രചിക്കപ്പെട്ട അക്കാലത്തെ പല നാടകങ്ങളിലെയും പ്രധാന ആകർഷണം ബാബുക്ക ചിട്ടപ്പെടുത്തിയ ഗാനങ്ങളായിരുന്നു. ഡോ. ഉസ്മാൻ-കെ ജി ഉണ്ണീൻ നാടകങ്ങളിലെ ‘ആശിച്ചപോലെ നടക്കൂല…’ ‘പൂച്ചെടി പൂവിന്റെ മൊട്ട്…’, ‘അലങ്കാരപദവിൽ കളിയാടും ഞാൻ….’, ‘ദൂരെ ദൂരെ ദുനിയാവിന്നക്കരെ…’ എന്നീ ഗാനങ്ങൾക്ക് ഇന്നും കിഴക്കൻ ഏറനാട്ടിൽ വീര്യമുണ്ട്. പി എൻ എം ആലിക്കോയ, പി എം കാസിം, എസ് എം കോയ എന്നീ സംഗീത കുലപതികളോടൊപ്പം നാടകങ്ങളുടെയും ഗാനമേളകളുടെയും വേദികളിൽ ബാബുരാജ് എന്ന പ്രതിഭയുടെ വളർച്ച കണ്ടവരാണ് മലബാറുകാർ. അന്നത്തെ ആഘോഷരാവുകൾ പ്രിയങ്കരമാവുന്നത് ഹാര്-മോണിയപെട്ടികളിൽ ബാബുക്കയുടെ മെലിഞ്ഞു നീണ്ട കൈകൾ അമരുമ്പോഴായിരുന്നു. മുൻ കാലഘട്ടത്തിലെ സമകാലീനരുടെ സംഗീത സ്വപ്നങ്ങൾക്ക് മികവേകാൻ ബാബുക്കക്ക് സാധിച്ചു എന്നതാണ് അദ്ദേഹത്തിന്റെ വിജയം.
പകലിൽ നിശാനി ആലം പരിപാലക ഇന്തിസാന മലക്കെ സമാദി നൂന തക്ദീർ കാലം പ്രസ്ഥാന ...
" റഹ്മാനള്ള റഹീമുമള്ള റസാക്കും നീ യള്ളാ ഗഫൂറും റഊഫും രാജാധിരാജനുമായവൻ നീ അള്ളാ ... അകില ചരാചര വാഴും പരാപരനായവനെ അള്ളാ അകതികൾ ഞങ്ങൾ എന്നെന്നേയ്ക്കും ആയവനെ അള്ളാ
തകർത്താളീടെണം എന പാപമള്ളാ ശുഭ സ്തുതി രാവുണർത്താൻ എത്തിയള്ളാ പകല രാവില പുകൾ വാൻ അർഹനള്ളാ പ്രതിഫല നാളിൻ എജമാനൻ നീയള്ളാ
തരുണിമണി ബീവി ഖദീജ മാളിക മുകളിൽ കേറിയിരുന്നു തിരുതാഹ നബിയുടെ വരവിനെ കാണാൻ തുനിയുന്നെ അരുമപ്പൂ താഹ റസൂലുടെ വരവത് കണ്ടു ആശ പൂണ്ട് അൽഭുതമാം ഖൽബതിനുള്ളിൽ ഒതുക്കി വെയ്ക്കുന്നെ "
ഇന്ദിര, ൽ. ആർ ഈശ്വരി, മോളി പ്രഭാവതി ജയഭാരതി തുടങ്ങി നിരവധി പേർ എ വി യോടൊപ്പം പാടിയിട്ടുണ്ട്.
കുടുംബം
ഭാര്യ: നഫീസ. മക്കൾ: റഷീദ് (ഡ്രൈവർ കുവൈറ്റിൽ), മറിയം, സുബൈദ, റാഫി (പ്രിന്റിംഗ് ടെക്നീഷ്യൻ - സൗദിയിൽ, സീനത്ത്, ശഹർ ബാനു, സാറ
അവലംബം
വർഗ്ഗം:മാപ്പിളപ്പാട്ട് ഗായകർ വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
മഹാദേവ് ഗോവിന്ദ് റാനാഡേ
മഹാദേവ് ഗോവിന്ദ് റാനാഡേ, ഇന്ത്യൻ നാഷണൽ കോൺഗ്രസ്സിന്റെ സ്താപകനേതാക്കളിൽ ഒരാളും സാമൂഹ്യപരിഷ്കർത്താവും സ്വാതന്ത്ര സമരസേനാനിയുമായിരുന്നു. ബോംബേ ഹൈക്കോടതി ജഡ്ജി,നിയമനിർമ്മാണ സഭാംഗം എന്നീ നിലകളിലും പ്രവർത്തിച്ചു.
അവലംബം
വർഗ്ഗം:മഹാരാഷ്ട്രയിൽ നിന്നുള്ള ഇന്ത്യൻ സ്വാതന്ത്ര്യസമരസേനാനികൾ വർഗ്ഗം:1842-ൽ ജനിച്ചവർ
നെഫ്ത്തിസ്
പുരാതന ഈജിപ്റ്റിൽ ആരാധിച്ചിരുന്ന ഒരു ദേവിയാണ് നെഫ്ത്തിസ് അല്ലെങ്കിൽ നെബ്തെറ്റ് (ഇംഗ്ലീഷ്: Nephthys or Nebthet; ഗ്രീക്: Νέφθυς). ഈജിപ്ഷ്യൻ മതവിശ്വാസപ്രകാരം നട്ട്-ഗെബ് ദമ്പതിമാരുടെ പുത്രിയായ നെഫ്തിസ് ദേവി. അഷ്ടദൈവ ഗണമായ എന്നിയാഡിലെ ഒരു അംഗം കൂടിയാണ്. തന്റെ സഹോദരിയായ ഐസിസ് സമേതം നെഫ്ത്തിസ് ദേവിക്കും മരണാനന്തര ചടങ്ങുകളിൽ പ്രധാന സ്ഥാനമാണ് ഉണ്ടായിരുന്നത്'''. '''
അവലംബം
വർഗ്ഗം:ഈജിപ്ഷ്യൻ ദൈവങ്ങൾ
മത്സ്യബന്ധനഗ്രാമം
മീൻ പിടിക്കുന്ന സ്ഥലങ്ങൾക്കടുത്തായി സ്ഥിതിചെയ്യുന്നതും പ്രധാനമായി മത്സ്യബന്ധനത്തെ ആശ്രയിച്ച് ഉപജീവനം നടത്തുന്നതുമായ ജനങ്ങൾ അധിവസിക്കുന്ന ഗ്രാമത്തെയാണ് മത്സ്യബന്ധനഗ്രാമം എന്നുവിളിക്കുന്നത്. കടലിനടുത്തായാണ് ഇത്തരം ഗ്രാമങ്ങൾ സാധാരണ കാണുന്നത്. വലിയ തടാകങ്ങൾക്കടുത്തും ഇത്തരം ഗ്രാമങ്ങളുണ്ടാകാറുണ്ട്. 356,000 കിലോമീറ്റർ വരുന്ന ലോകത്തെ കടൽത്തീരത്ത് ഇത്തരം ധാരാളം ഗ്രാമങ്ങളുണ്ട്. ആധുനികശിലായുഗം മുതൽ ഇത്തരം ഗ്രാമങ്ങൾ നിലവിലുണ്ടായിരുന്നു. മിക്ക ഗ്രാമങ്ങ‌ളും പരമ്പരാഗത രീതികളാണ് മത്സ്യബന്ധനത്തിന് ഉപയോഗിക്കുന്നത്.
പുറത്തേയ്ക്കുള്ള കണ്ണികൾ
വർഗ്ഗം:മത്സ്യബന്ധനം വർഗ്ഗം:ഗ്രാമങ്ങൾ
ഇയാബോ ഓജോ
ഒരു നൈജീരിയൻ ചലച്ചിത്ര നടിയും സംവിധായികയും നിർമ്മാതാവുമാണ് ആലീസ് ഇയാബോ ഓജോ (ജനനം 21 ഡിസംബർ 1977). അവർ 150-ലധികം സിനിമകളിൽ അഭിനയിച്ചിട്ടുണ്ട്. കൂടാതെ സ്വന്തമായി 14-ലധികം സിനിമകൾ നിർമ്മിച്ചിട്ടുണ്ട്.
ആദ്യകാല ജീവിതവും വിദ്യാഭ്യാസവും
ഇയാബോ ഓജോ നൈജീരിയയിലെ ലാഗോസിൽ 1977 ഡിസംബർ 21-ന് ആലീസ് ഇയാബോ ഒഗുൻറോ എന്ന പേരിൽ ജനിച്ചു. അവരുടെ പിതാവ് ഒഗുൻ സ്റ്റേറ്റിലെ അബെകുട്ടയിൽ നിന്നാണ്. മൂന്ന് മക്കളിൽ ഇളയവളായിരുന്നു അവൾ. രണ്ട് മൂത്ത സഹോദരന്മാരുണ്ട്. ലാഗോസ് സ്റ്റേറ്റ് പോളിടെക്‌നിക്കിൽ എസ്റ്റേറ്റ് മാനേജ്‌മെന്റ് പഠിക്കുന്നതിന് മുമ്പ് അവർ ഗ്ബാഗ്ബാഡയിലെ നാഷണൽ കോളേജിൽ ലാഗോസിലെ സ്‌കൂളിൽ ചേർന്നു.
കരിയർ
സെക്കൻഡറി സ്‌കൂളിലെ ഒരു നാടക സംഘത്തിൽ ഏർപ്പെട്ടിരുന്ന ഇയാബോ ഓജോ 1998-ൽ തന്റെ അഭിനയ ജീവിതം ആരംഭിച്ചു. ബിംബോ അകിന്റോലയുടെ സഹായത്തോടെ അവർ ആക്ടേഴ്‌സ് ഗിൽഡ് ഓഫ് നൈജീരിയയിൽ (AGN) രജിസ്റ്റർ ചെയ്തു.
നിരവധി നൈജീരിയൻ സിനിമകൾക്ക് ഓജോ തിരക്കഥയെഴുതുകയും അഭിനയിക്കുകയും ചെയ്തിട്ടുണ്ട്. 1998-ൽ പുറത്തിറങ്ങിയ സാറ്റാനിക് എന്ന ഇംഗ്ലീഷ് ഭാഷാ ചിത്രത്തിലായിരുന്നു അവരുടെ ആദ്യ വേഷം. 2002-ൽ, ബാബ ഡാരിജിൻവോണിലൂടെ അവർ യൊറൂബ-ഭാഷയിൽ അരങ്ങേറ്റം കുറിച്ചു. 2015 ജനുവരിയിൽ, ജോസഫ് ബെഞ്ചമിൻ അലക്‌സ് ഉസിഫോ, ഫാത്തിയ ബലോഗൻ, ഡോറിസ് സിമിയോൺ എന്നിവരെ അവതരിപ്പിക്കുന്ന അവരുടെ സൈലൻസ് എന്ന സിനിമ ലാഗോസിലെ ഇകെജയിലെ സിൽവർബേർഡ് സിനിമാസിൽ പ്രദർശിപ്പിച്ചു.
2004-ൽ ഓജോ സ്വന്തം സിനിമകൾ നിർമ്മിക്കാൻ തുടങ്ങി. അവരുടെ ആദ്യ നിർമ്മാണം ബൊലൂട്ടിഫ് ആയിരുന്നു. അതിനുശേഷം അവർ ബോഫെബോക്കോ, ഒലോലുഫെ, ഈസാൻ, ഒകുങ്കുൻ ബിരിബിരി എന്നിവ നിർമ്മിച്ചു. പ്രശസ്തി ആരംഭിക്കുന്നതിന് മുമ്പ് അവർ തന്റെ ഭർത്താവിനെ വിവാഹമോചനം ചെയ്തു.
ആക്ടിവിസം
2021 ഏപ്രിലിൽ, പ്രായപൂർത്തിയാകാത്ത കുട്ടിയെ പീഡിപ്പിച്ചതിന് അറസ്റ്റിലായ ഒലൻരെവാജു ഒമികുൻലെയോട് (ബാബ ഇജേഷ) സഹതപിച്ചതിന് സഹ നടനായ യോമി ഫാബിയെ അവർ ശക്തമായി അപലപിച്ചു. തന്നെക്കുറിച്ച് അപകീർത്തികരമായ പ്രസ്താവനകൾ നടത്തിയതിന് 2021 മെയ് 12-ന്, യോമി ഫാബിയ്ക്കെതിരെ (ബാബ ഇജേഷയെ മോചിപ്പിക്കണമെന്ന് ആവശ്യപ്പെട്ട് നേരത്തെ പ്രതിഷേധം നടത്തിയിരുന്നു) അവർ നിയമനടപടി സ്വീകരിച്ചു. തിയേറ്റർ ആർട്സ് ആൻഡ് മോഷൻ പിക്ചേഴ്സ് പ്രാക്ടീഷണേഴ്സ് അസോസിയേഷൻ ഓഫ് നൈജീരിയയിൽ (TAMPAN) അവരുടെ പ്രവർത്തികൾക്ക് ഒട്ടും കുറവുണ്ടായില്ല. അവർ 2021 ജൂൺ 28-ന് അവരെ കരിമ്പട്ടികയിൽ പെടുത്തി. Legit.ng പ്രകാരം, തമ്പാനു വേണ്ടി സംസാരിക്കുന്ന നടൻ ജിഡെ കൊസോക്കോ, അസോസിയേഷന്റെ കീഴിലുള്ള നോളിവുഡ് ചലച്ചിത്ര പ്രവർത്തകർ അവരുമായി പ്രവർത്തിക്കുന്നത് നിർത്തുമെന്ന് പറഞ്ഞു.
അവലംബം
വർഗ്ഗം:1977-ൽ ജനിച്ചവർ വർഗ്ഗം:നൈജീരിയൻ ചലച്ചിത്രനടികൾ
ജൊവാൻ മാർപ്പാപ്പ
thumb|right|ജൊവാൻ, മാർപ്പാപ്പായുടെ ചമയങ്ങളിൽ
പതിനാലും പതിനഞ്ചും നൂറ്റാണ്ടുകളിൽ ജോവാൻ കഥയുടെ വാസ്തവികത ആരും സംശയിക്കതിരുന്നതിനാൽ ജോവാന്റെ പാപ്പാവാഴ്ച ഒരു ചരിത്രസംഭവമായി കണക്കാക്കപ്പെട്ടു. പതിനഞ്ചാം നൂറ്റാണ്ടിലെ കോൺസ്റ്റൻസ് സൂനഹദോസ് പോലും ഈ കഥയുടെ വാസ്തവികത സംശയിച്ചില്ല. വേദവ്യതിചലനത്തിനു സൂനഹദോസിൽ വിചാരണ ചെയ്യപ്പെട്ട ബൊഹീമിയൻ നവീകർത്താവ് ജോൺ ഹസ്, മാർപ്പാപ്പ പദവിയ്ക്കു സംഭവിച്ച അപചയത്തിനു തെളിവെന്ന മട്ടിൽ ജൊവാൻ മാർപ്പാപ്പയുടെ കാര്യം വിചാരണക്കിടെ ഉന്നയിച്ചെങ്കിലും ആരും അതിനെ ചോദ്യം ചെയ്തില്ല. ഇറ്റലിയിൽ സിയെന്നാ ഭദ്രാസനപ്പള്ളിക്കു മുൻപിൽ സ്ഥാപിക്കപ്പെട്ടിരുന്ന പ്രതിമകളിലൊന്ന് ജൊവാന്റേതായിരുന്നു. പതിനാറാം നൂറ്റാണ്ടിൽ എട്ടാം ക്ലെമന്റ് മാർപ്പാപ്പായുടെ കാലത്ത്, അദ്ദേഹത്തിന്റെ ആഗ്രഹമനുസരിച്ച് ആ പ്രതിമയെ സക്കറിയാസ് മാർപ്പാപ്പയുടെ പ്രതിമയായി രൂപപരിവർത്തനം ചെയ്തു. മാർപ്പാപ്പാമാരെ പരിഹസിക്കാനായി പ്രൊട്ടസ്റ്റന്റുകൾ ജോവാൻ മാർപ്പാപ്പായുടെ കഥ ഉപയോഗിക്കാൻ തുടങ്ങിയതിനു ശേഷമാണ് കത്തോലിക്കാ സഭ തന്നെ ഇക്കഥയുടെ വാസ്തവികത സംശയിക്കാൻ തുടങ്ങിയത്. ആധുനികചരിത്രകാരന്മാർ 'ജോവാൻമാർപ്പാപ്പ'-യെ പാപ്പാവിരുദ്ധഹാസ്യത്തിന്റെ ഭാഗമായി ആരോ ചമച്ച കെട്ടുകഥയായി കണക്കാക്കുന്നു.
ജൊവാൻ സംഭവത്തിന്റെ ആവർത്തനം ഒഴിവാക്കാനായി മാർപ്പാപ്പ സ്ഥാനത്തേക്കു തെരഞ്ഞെടുക്കപ്പെടുന്നവരെ, അധികാരമേൽക്കുന്നതിനു മുൻപ്, പ്രത്യേകരൂപമുള്ള ഒരു കസേരയിലിരുത്തി പുരുഷത്വപരിശോധനക്കു വിധേയരാക്കപ്പെടുന്ന പതിവു നിലവിൽ വന്നതായും കഥകളുണ്ടായി. റോമിലെ ഒരു തെരുവ് മാർപ്പാപ്പാമാർ അവരുടെ യാത്രകളിൽ ഒഴിവാക്കിയിരുന്നു. ജോവാന്റെ പ്രഛന്നത പരസ്യമായത് അവിടെ വച്ചാണെന്നായിരുന്നു അതിനു നൽകപ്പെട്ടിരുന്ന വിശദീകരണം. ജൊവാന്റെ കഥയെ ഉപജീവിച്ച് രണ്ടു ചലച്ചിത്രങ്ങൾ ഉണ്ടായിട്ടുണ്ട്. അമേരിക്കൻ എഴുത്തുകാരി ഡോണാ വുൽഫോർക്ക് ക്രോസ് 1996-ൽ പ്രസിദ്ധീകരിച്ച 'പോപ്പ്-ജോവാൻ' എന്ന നോവലും ഈ കഥ പിന്തുടരുന്നു.
അവലംബം
വർഗ്ഗം:മാർപ്പാപ്പമാർ
കൻസാല
പഞ്ചാബ് സംസ്ഥാനത്തെ ഷഹീബ്സദ അജിത് സിംഗ് നഗർ ജില്ലയിലെ ഒരു വില്ലേജാണ് കൻസാല.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് കൻസാല ൽ 189 വീടുകൾ ഉണ്ട്. ആകെ ജനസംഖ്യ 1062 ആണ്. ഇതിൽ 588 പുരുഷന്മാരും 474 സ്ത്രീകളും ഉൾപ്പെടുന്നു. കൻസാല ലെ സാക്ഷരതാ നിരക്ക് 74.67 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. കൻസാല ലെ 6 വയസ്സിനു താഴെയുള്ള കുട്ടികളുടെ എണ്ണം 108 ആണ്. ഇത് കൻസാല ലെ ആകെ ജനസംഖ്യയുടെ 10.17 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 361 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 323 പുരുഷന്മാരും 38 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 92.52 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 37.12 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
കക്ക (ചലച്ചിത്രം)
പി എൻ സുന്ദരം സംവിധാനം ചെയ്ത് സി വി ഹരിഹരൻ നിർമ്മിച്ച 1982 ലെ ഇന്ത്യൻ മലയാളം ഭാഷാ ചിത്രമാണ് കാക്ക. രോഹിണി, കാക്ക രവി, രഘുവരൻ, അടൂർ ഭാസി എന്നിവരാണ് ചിത്രത്തിലെ അഭിനേതാക്കൾ  കെ.വി.മഹാദേവൻ സംഗീതസംവിധാനം നിർവ്വഹിച്ചിരിക്കുന്നു.പി.ഭാസ്കരൻ ആണ് ഗാനങ്ങൾ എഴുതിയത്. ഈ ചിത്രത്തിൽ ആദ്യമായി അഭിനയിച്ച രവി പിന്നീട് കക്ക രവി എന്നപേരിൽ അറിയപ്പെട്ടു.
പുറംകണ്ണികൾ
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:1982-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:പി.എൻ. സുന്ദരം സംവിധാനം ചെയ്ത ചലച്ചിത്രങ്ങൾ വർഗ്ഗം:പി ഭാസ്കരന്റെ ഗാനങ്ങൾ വർഗ്ഗം:കെ.വി. മഹാദേവൻ സംഗീതം പകർന്ന ചലച്ചിത്രങ്ങൾ വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ
യൂറേഷ്യൻ കസ്റ്റംസ് യൂനിയൻ
യൂറോപ്യൻ യൂനിയന്റെ മാതൃകയിൽ പഴയ സോവിയറ്റ് യൂനിയൻ അംഗരാഷ്ട്രങ്ങൾ സ്താപിച്ചതാണ് '''യൂറേഷ്യൻ കസ്റ്റംസ് യൂനിയൻ. '''2010 ജനുവരി 1 നാണ് നിലവിൽ വന്നത്.
അവലംബം
വർഗ്ഗം:യുറേഷ്യ
ഏഷ്യൻ ഇൻഫ്രാസ്ട്രക്ചർ ഇൻവെസ്റ്റ്മെന്റ് ബാങ്ക്
ഏഷ്യൻ രാജ്യങ്ങളുടെ വികസന പ്രവർത്തനങ്ങൾക്കു സാമ്പത്തിക സഹായം നൽകുകയെന്ന ലക്ഷ്യത്തോടെ ചൈനയും ഇന്ത്യയുമുൾപ്പടെ 21 രാജ്യങ്ങൾ ചേർന്ന് 2014 ഒക്ടോബർ 24ന് രൂപീകരിച്ച ഒരു ബാങ്കാണ് ഏഷ്യൻ ഇൻഫ്രാസ്ട്രക്ചർ ഇൻവെസ്റ്റ്മെന്റ് ബാങ്ക്.ഇതിന്റെ ചുരുക്കപ്പേരാണ് എ.ഐ.ഐ.ബി(AIIB). . അമേരിക്കയുടെയും യൂറോപ്യൻ യൂണിയന്റെയും ജപ്പാന്റെയും നേതൃത്വത്തിലുള്ള  ലോകബാങ്കിനെയും അന്താരാഷ്ട്ര നാണയനിധിയെയും ഏഷ്യൻ ഡെവലപ്മെന്റ് ബാങ്കിനെയും ആശ്രയിക്കുന്നതു കുറച്ചുകൊണ്ട് ഏഷ്യയിലെ വികസ്വര രാജ്യങ്ങളുടെ വികസനത്തിനു സഹായം നൽകുകയെന്നതാണ് ബാങ്കിൻറെ പ്രധാന ലക്ഷ്യം. . 2015 ജൂൺ 29-ന് ബെയ്ജിങ്ങിലെ ഗ്രേറ്റ് ഹാൾ ഓഫ് പീപ്പിളിൽ വച്ച് ബാങ്കിൻറെ രൂപീകരണം സംബന്ധിച്ച അന്തിമകരാറിൽ 50 രാജ്യങ്ങൾ ഒപ്പുവച്ചു. . 2015 ഡിസംബറിനു മുമ്പ് 7 രാജ്യങ്ങൾ കൂടി ഒപ്പുവയ്ക്കുന്നതോടെ സ്ഥാപക അംഗങ്ങളുടെ എണ്ണം 57 ആയി. .10,000 കോടി ഡോളറിൻറെ ($100 ബില്യൺ) പ്രാരംഭ മൂലധനവുമായി 2016 ജനുവരിയിൽ പ്രവർത്തനം ആരംഭിച്ച ബാങ്കിൻറെ ആസ്ഥാനം ചൈനയിലെ ബെയ്ജിങ് ആണ്. മൂലധനത്തിൻറെ കൂടുതൽ വിഹിതം നൽകുന്ന രാജ്യങ്ങൾ യഥാക്രമം ചൈന (30.34%), ഇന്ത്യ (8.52%), റഷ്യ (6.66%) എന്നിവയാണ്.ബാങ്കിൻറെ ആദ്യത്തെ സെക്രട്ടറി ജനറലായി ചൈനയുടെ മുൻ ധനകാര്യമന്ത്രി ജിൻ ലിക്കൻ നിയമിതനായി. .
ചരിത്രം
ലോകരാജ്യങ്ങളുടെ വികസന പ്രവർത്തനങ്ങൾക്കായി അമേരിക്കയുടെയും യൂറോപ്യൻ യൂണിയന്റെയും നേതൃത്വത്തിൽ രൂപീകരിച്ച ധനകാര്യസ്ഥാപനങ്ങളാണ് ലോകബാങ്കും ഐ. എം. എഫും.എന്നാൽ വികസ്വര രാജ്യങ്ങൾക്ക് വലിയ സഹായമൊന്നും ഈ സ്ഥാപനങ്ങളിൽ നിന്നും ലഭിച്ചിരുന്നില്ല. ഏഷ്യൻ രാജ്യങ്ങളുടെ വികസനം ലക്ഷ്യമാക്കി രൂപീകരിച്ച ബാങ്കായിരുന്നു ഏഷ്യൻ ഡെവലപ്മെന്റ് ബാങ്ക്.എന്നാൽ ഇതിന്റെ ഭൂരിപക്ഷം ഓഹരികളും അമേരിക്കയുടെയും ജപ്പാന്റെയും കൈവശമാണ്.ഇന്ത്യയുൾപ്പടെയുള്ള വികസിച്ചുകൊണ്ടിരിക്കുന്ന രാജ്യങ്ങളുടെ അടിസ്ഥാന സൗകര്യവികസനത്തിനു വലിയ സാമ്പത്തിക ചെലവു വേണ്ടിവരുന്നതിനാൽ പാശ്ചാത്യശക്തികളുടെ നിയന്ത്രണത്തിലുള്ള ഐ. എം. എഫിനെയും ലോകബാങ്കിനെയും ആശ്രയിക്കേണ്ട സ്ഥിതിയാണ് ഇപ്പോഴുള്ളത്.ഇത്തരമൊരു സാഹചര്യത്തിലാണ് പാശ്ചാത്യ രാജ്യങ്ങളുടെ നിയന്ത്രണങ്ങളില്ലാത്ത ഒരു ബാങ്കിനെപ്പറ്റി ഏഷ്യൻ രാജ്യങ്ങൾ ചിന്തിക്കുന്നത്. . ഇതേ സാഹചര്യത്തിലാണ് ബ്രിക്സ് രാജ്യങ്ങൾ ചേർന്ന് ബ്രിക്സ് ബാങ്ക് രൂപീകരിച്ചത്.
ചൈനയോടൊപ്പം കരാർ അംഗീകരിച്ച മറ്റു രാജ്യങ്ങൾ - ഇന്ത്യ, തായ്ലാന്റ്, മലേഷ്യ, സിങ്കപ്പൂർ, ഫിലിപ്പൈൻസ്, പാകിസ്താൻ, ബംഗ്ലാദേശ്, ബ്രൂണെയ്, കമ്പോഡിയ, കസാക്കിസ്ഥാൻ, കുവൈറ്റ്, ലാവോസ്, മ്യാൻമർ, മംഗോളിയ,നേപ്പാൾ, ഒമാൻ, ഖത്തർ, ശ്രീലങ്ക, ഉസ്ബെക്കിസ്ഥാൻ, വിയറ്റ്നാം എന്നിവയാണ്. . പിന്നീട് കൂടുതൽ രാജ്യങ്ങൾ ഈ സംരംഭത്തിൽ ചേർന്നു.2015 ജൂൺ 29-ന് ബാങ്കിൻറെ രൂപീകരണം സംബന്ധിച്ച അന്തിമകരാറിൽ ഇന്ത്യയും ചൈനയും റഷ്യയും ബ്രിട്ടണുമുൾപ്പടെ 50 രാജ്യങ്ങൾ ഒപ്പുവച്ചതോടെ എ.ഐ.ഐ.ബി. യാഥാർത്ഥ്യമായി. 2015 അവസാനത്തോടെ ബാങ്ക് പ്രവർത്തനമാരംഭിക്കും. .
ലക്ഷ്യങ്ങൾ
ഐ.എം.എഫിന്റെയും ഏഷ്യയിലെ സ്വാധീനം കുറയ്ക്കുക. . ഏഷ്യൻ ഡെവലപ്മെൻറ് ബാങ്കിൻറെയും നല്ല വശങ്ങളെല്ലാം ഉൾക്കൊള്ളുക
അംഗങ്ങൾ
2015 ജൂൺ 30 പ്രകാരം 57 അംഗങ്ങൾ. .ഇതിൽ 50 രാജ്യങ്ങൾ ബാങ്ക് രൂപീകരണക്കരാറിൽ ഒപ്പുവച്ചുകഴിഞ്ഞു.ബാക്കി 7 രാജ്യങ്ങൾക്ക് 2015 ഡിസംബർ വരെ സമയം അനുവദിച്ചിട്ടുണ്ട്. .കരാറിൽ ആദ്യം ഒപ്പുവച്ചത് ഓസ്ട്രേലിയയാണ്. . എ. ഐ. ഐ. ബി.യിൽ ചേർന്ന ആദ്യ ജി-7 രാജ്യമാണ് യുണൈറ്റഡ് കിങ്ഡം. .
ഓസ്ട്രേലിയ, ഓസ്ട്രിയ, അസർബൈജാൻ, ബംഗ്ലാദേശ്, ബ്രസീൽ, ബ്രൂണെയ്, ദറുസലേം, കമ്പോഡിയ, ഈജിപ്ത്, ഫിൻലാന്റ്, ഫ്രാൻസ്, ജോർജിയ, ജർമ്മനി, ഐസ്ലാന്റ്, ഇന്തോനേഷ്യ, ഇറാൻ, ഇസ്രായേൽ, ഇറ്റലി, ജോർദ്ദാൻ, കസാക്കിസ്ഥാൻ, കിർഗിസ്ഥാൻ, ലാവോസ്, ലക്സംബർഗ്, മാലിദ്വീപ്, മാൾട്ട, മംഗോളിയ, മ്യാൻമർ, നേപ്പാൾ, നെതർലാൻഡ്, ന്യൂസിലാന്റ്, നോർവേ, ഒമാൻ, പാകിസ്താൻ, പോർച്ചുഗൽ, ഖത്തർ, ദക്ഷിണകൊറിയ, റഷ്യ, സൗദി അറേബ്യ, സിങ്കപ്പൂർ, സ്പെയിൻ, ശ്രീലങ്ക, സ്വീഡൻ, സ്വിറ്റ്സർലന്റ്, താജിക്കിസ്ഥാൻ, തുർക്കി, യുണൈറ്റഡ് അറബ് എമിറേറ്റ്സ്, യുണൈറ്റഡ് കിങ്ഡം.
പങ്കാളിത്തവും അധികാരങ്ങളും
10,000 കോടി ഡോളറാണ്($100 ബില്യൺ) ബാങ്കിൻറെ പ്രാരംഭ മൂലധനം.ഇതിൽ കൂടുതൽ വിഹിതവും സംഭാവന ചെയ്യുന്നത് ചൈനയാണ് (30.34%).ഏറ്റവും കൂടുതൽ ഓഹരികളുള്ള രണ്ടാമത്തെ രാജ്യം ഇന്ത്യയാണ് (8.52%). മൂന്നാം സ്ഥാനത്ത് 6.66% ഓഹരികളുമായി റഷ്യയാണുള്ളത്. .ആർട്ടിക്കിൾ 60 പ്രകാരം ഒപ്പുവച്ചിട്ടുള്ള എല്ലാ രാജ്യങ്ങൾക്കും തുല്യ നിയന്ത്രണങ്ങളാണുണ്ടായിരിക്കുക. .മൂലധനത്തിൻറെ 75%വും അംഗരാജ്യങ്ങൾ നിക്ഷേപിക്കണമെന്ന് ചൈന പ്രഖ്യാപച്ചിരുന്നു. . ഏഷ്യൻ ഇതര രാജ്യങ്ങൾക്കു പരമാവധി 25% മാത്രമാണ് നിക്ഷേപിക്കുവാൻ കഴിയുക.
ഒരു പ്രമേയം പാസ്സാക്കുവാൻ ആവശ്യമുള്ള വോട്ടുകൾ കൂടുതലുള്ളത് ചൈനയ്ക്കാണ്.(26%).രണ്ടാം സ്ഥാനത്ത് 7.5% വോട്ടുകളുമായി ഇന്ത്യയാണുള്ളത്.ഇതു നിശ്ചയിക്കുന്നത് രാജ്യത്തിന്റെ സമ്പദ് വ്യവസ്ഥയനുസരിച്ചാണ്.അല്ലാതെ ബാങ്കിലെ ഓഹരികളുടെ അടിസ്ഥാനത്തിലല്ല. .ഏറ്റവും കൂടുതൽ ഓഹരികളും വോട്ടുകളുമുള്ള ചൈനയ്ക് വീറ്റോ അധികാരങ്ങളുമുണ്ട്. . ചൈനയിലെ ബെയ്ജിങ് ആസ്ഥാനമാക്കി പ്രവർത്തനമാരംഭിക്കുന്ന ബാങ്കിൻറെ നിർമ്മാണച്ചെലവ് 3 ലക്ഷം കോടി രൂപയാണ്. .
സെക്രട്ടറി ജനറൽ
എ.ഐ.ഐ.ബി.യുടെ ആദ്യത്തെ തലവനായി മുൻ ചൈനീസ് ധനകാര്യമന്ത്രി ജിൻ ലിക്കൻ(Jin Liqun) നിയമിക്കപ്പെട്ടു. .ബാങ്കിൻറെ തലവനെ നിയമിക്കുന്നതിനുള്ള അധികാരം ചൈനയ്ക്കുണ്ടായിരുന്നു.ഇദ്ദേഹം എ.ഐ.ഐ.ബി.യുടെ രൂപീകരണവുമായി ബന്ധപ്പെട്ട ഇന്ററിം മൾട്ടിലാറ്ററൽ സെക്രട്ടറിയേറ്റിന്റെ തലവനായിരുന്നു. ഏഷ്യൻ ഡെവലപ്മെൻറ് ബാങ്കിൻറെ തലവനായും സേവനമനുഷ്ഠിച്ചിട്ടുണ്ട്. .
എ. ഐ. ഐ. ബി.യും ഇന്ത്യയും
എ. ഐ. ഐ. ബി.യുടെ രൂപീകരണത്തെ ഇന്ത്യ ആദ്യം തന്നെ സ്വാഗതം ചെയ്തിരുന്നു. 2014 ഒക്ടോബർ 24-ന് ബാങ്ക് രൂപീകരണക്കരാറിൽ ഇന്ത്യയെ പ്രതിനിധീകരിച്ച് ധനമന്ത്രാലയ ജോയിന്റ് സെക്രട്ടറി ഉഷ ടൈറ്റസാണ് ഒപ്പുവച്ചത്  .2015 ജൂൺ 29-ന് ചൈനയിലേക്കുള്ള ഇന്ത്യൻ അംബാസഡറായ അശോക്. കെ. കാന്തയാണ് രാജ്യത്തെ പ്രതിനിധീകരിച്ച് അന്തിമകരാറിൽ ഒപ്പുവച്ചത്. .ബാങ്കിൽ ഏറ്റവും കൂടുതൽ ഓഹരികളും(8.52%) വോട്ടുകളും(7.5%) ഉള്ള രണ്ടാമത്തെ രാജ്യമാണ് ഇന്ത്യ. .
എതിർപ്പുകൾ
ബാങ്കിൻറെ രൂപീകരണത്തെ പല രാജ്യങ്ങളും എതിർത്തിർത്തിരുന്നു.ബാങ്കിൻറെ പ്രവർത്തനം ലോകബാങ്കിനും ഏഷ്യൻ ഡെവലപ്മെൻറ് ബാങ്കിനും ഭീഷണിയാകുമെന്ന് സാമ്പത്തിക വിദഗ്ദ്ധർ അഭിപ്രായപ്പെടുന്നു.ഈ ബാങ്കുകളെ നിയന്ത്രിക്കുന്ന അമേരിക്കയും ജപ്പാനും ബാങ്ക് രൂപീകരണത്തെ എതിർത്തിരുന്നു. .ഈ രാജ്യങ്ങളുടെ സമ്മർദ്ദത്താൽ ഓസ്ട്രേലിയ, ഇന്തോനേഷ്യ, ദക്ഷിണ കൊറിയ എന്നീ രാജ്യങ്ങൾ 2014 ഒക്ടോബർ 24-ലെ ഉദ്ഘാടനച്ചടങ്ങിൽ നിന്ന് വിട്ടുനിന്നിരുന്നു. .
പുറംകണ്ണികൾ
ബാങ്കിന്റെ ഔദ്യോഗിക വെബ്സൈറ്റ്
പ്രരോദനം
മഹാകവി കുമാരനാശാൻ എഴുതിയ ഒരു ഖണ്ഡകാവ്യമാണ് പ്രരോദനം. ആത്മമിത്രവും ഗുരുതുല്യനുമാ‍യിരുന്ന എ.ആർ. രാജരാജവർമ്മയുടെ നിര്യാണത്തെത്തുടർന്നാണ് ആശാൻ വിലാപകാവ്യമായി പ്രരോദനം രചിക്കുന്നത്. ആശാന്റെ തത്ത്വചിന്താപരമായ വീക്ഷണങ്ങൾ ഏറ്റവും കൂടുതൽ കാണപ്പെടുന്ന കൃതിയായി ഇത് വിലയിരുത്തപ്പെടുന്നു.
ആർട്ടിക് വൃത്തം
ലഘുചിത്രം|376x376ബിന്ദു|[[Arctic|ആർട്ടിക് പ്രദേശത്തിന്റെ ഭൂപടം, അതിൽ ആർട്ടിക് വൃത്തം നീലനിറത്തിൽ അടയാളപ്പെടുത്തിയിരിക്കുന്നു]]
ഭൂമിയിലെ പ്രധാനമായ അഞ്ച് അക്ഷാംശവൃത്തങ്ങളിൽ ഏറ്റവും വടക്കുള്ള സാങ്കല്പിക വൃത്തമാണ് ആർട്ടിക് വൃത്തം (ഇംഗ്ലീഷ്: Arctic Circle). അതായത് ഭൂമദ്ധ്യരേഖയ്ക്ക് വടക്ക് 66°33′  അക്ഷാംശരേഖയാണ് ആർട്ടിക് വൃത്തം എന്ന് അറിയപ്പെടുന്നത്. ആർട്ടിക് വൃത്തത്തിനു വടക്കുള്ള മേഖല ആർട്ടിക് പ്രദേശം എന്ന് അറിയപ്പെടുന്നു.
ആർട്ടിക് വൃത്തത്തിന്റെ സ്ഥാനം സ്ഥിരമല്ല; 2017 ഏപ്രിൽ 27-പ്രകാരം, ആർട്ടിക് വൃത്തം ഭൂമദ്ധ്യരേഖയിൽനിന്നും 66°33′46.7″ വടക്കയി സ്ഥിതിചെയ്യുന്നു. ഇതിന്റെ രേഖാംശം ഭൂമിയുടെ ആക്സിയൽ ടിൽറ്റിനെ ആശ്രയിച്ചിരിക്കുന്നു. 40,000വർഷം കാലയളവിൽ ഇതിൻ 2° എന്ന പരിധിയിൽ സ്ഥാനചലനം ഉണ്ടാകാറുണ്ട്. ചന്ദ്രന്റെ പരിക്രമണം മൂലമുണ്ടാകുന്ന ടൈഡൽ ഫോർസ് കാരണമാണിങ്ങനെ സംഭവിക്കുന്നത്. ഇതിന്റെ പരിണതഫലമായി ആർട്ടിക് വൃത്തത്തിന് ഇപ്പോൾ വർഷത്തിൽ 15 മീ. (49 അടി) എന്ന അളവിൽ വടക്കോട്ട് സ്ഥാനചലനം സംഭവിച്ചുകൊണ്ടിരിക്കുന്നു.
മനുഷ്യവാസം
കഠിനമായ കാലാവസ്ഥ കാരണം ഏകദേശം 4 ദശലക്ഷം മാത്രമാണ് ആർട്ടിക് പ്രദേശത്തെ ആകെ ജനസംഖ്യ; എങ്കിലും ചില പ്രദേശങ്ങളിൽ ആയിരം വർഷം മുൻപ്തന്നെ ജനവാസം ഉണ്ടായിരുന്നു. ഈ തദ്ദേശീയ ജനവിഭാഗം, ഇന്ന് ആർട്ടിക് ജനസംഖ്യയുടെ ഏകദേശം 10%ത്തോളം വരും.
ആർട്ടിക് വൃത്തം കടന്നുപോകുന്ന രാജ്യങ്ങൾ
പ്രൈം മെറിഡിയനിൽ നിന്ന് ആരംഭിച്ച് കിഴക്ക് ദിക്കിലേക്കു പോകുമ്പോൾ ആർട്ടിക് വൃത്തം കടന്നുപോകുന്ന പ്രദേശങ്ങൾ:
പുറത്തേക്കുള്ള കണ്ണികൾ
വർഗ്ഗം:ഭൂമിശാസ്ത്രം വർഗ്ഗം:അക്ഷാംശരേഖകൾ വർഗ്ഗം:ആർട്ടിക്
ജെയിംസ് സ്കിന്നർ
പതിനെട്ട് - പത്തൊമ്പത് നൂറ്റാണ്ടുകളിൽ ഇന്ത്യയിൽ ജീവിച്ചിരുന്ന ഒരു ആംഗ്ലോ-ഇന്ത്യൻ പടയാളിയാണ് ജെയിംസ് സ്കിന്നർ (James Skinner, ജീവിതകാലം: 1778 – 1841 ഡിസംബർ 4). സിക്കന്ദർ സാഹിബ് എന്ന പേരിലറിയപ്പെട്ടിരുന്ന അദ്ദേഹം ബ്രിട്ടീഷുകാർക്കുവേണ്ടി ഹൻസിയിൽ രൂപീകരിച്ച സ്കിന്നേഴ്സ് ഹോഴ്സ് എന്ന കുതിരപ്പടകളുടെ പേരിലാണ് പ്രശസ്തനായത്. ഡെൽഹിയിലെ പുരാതനമായ സെയിന്റ് ജെയിംസ് പള്ളി പണികഴിപ്പിച്ചതും ജെയിംസ് സ്കിന്നറാണ്.
ജീവിതം
സ്കോട്ടിഷ് കൂലിപ്പടയാളിയായിരുന്ന ഹെർക്കുലീസ് സ്കിന്നറുടെ പുത്രനായിരുന്നു ജെയിംസ് സ്കിന്നർ. ഹെർക്കുലീസ് സ്കിന്നർ, മോൺട്രോസിലെ പ്രോവോസ്റ്റിന്റെ പുത്രനായിരുന്നു. ജെയിംസ് സ്കിന്നറുടെ അമ്മ, ബോജ്പൂരിൽനിന്നുള്ള ഒരു രജപുത്രസ്ത്രീയായിരുന്നു. സ്കിന്നർ ജനിച്ചത് കൽക്കത്തിയിൽ വച്ചായിരുന്നു. മറാഠർക്കുവേണ്ടി പടപൊരുതിയിരുന്ന സ്കിന്നറെ, അദ്ദേഹത്തിന്റെ ബ്രിട്ടീഷ് പിതൃത്വം മൂലം അവർ പുറത്താക്കി. തുടർന്ന് സ്കിന്നർ ഇംഗ്ലീഷുകാരുടെ സൈന്യത്തിൽച്ചേർന്നു. എന്നാൽ അവിടെയും സ്ഥിതി വ്യത്യസ്തമായിരുന്നില്ല. അദ്ദേഹത്തിന്റെ ഇന്ത്യൻ വംശീയതയുടെ പേരിൽ അവിടെയും അവഗണന നേരിട്ടു. മുഗളർ അദ്ദേഹത്തിന് നാസിറുദ്ദൗള കേണൽ ജെയിംസ് സ്കിന്നർ ബഹാദൂർ ഗാലിബ് ജംഗ് എന്ന സ്ഥാനം സമ്മാനിച്ചു. ഇതിനെച്ചുരുക്കി, അലക്സാണ്ടറെ അനുസ്മരിപ്പിക്കുംവിധം സിക്കന്ദർ സാഹിബ് എന്നാണ് ഡെൽഹിയിലുള്ളവർ അദ്ദേഹത്തെ വിളിച്ചിരുന്നത്.
ഇന്ത്യയിൽ ജനിച്ചുവളരുകയും പൂർണ്ണമായും മുഗൾ ശൈലിയിൽ ജീവിക്കുകയും ചെയ്തിരുന്ന സ്കിന്നറുടെ ഇംഗ്ലീഷ് ഭാഷ അത്ര ഒഴുക്കുള്ളതല്ലായിരുന്നു. കൂടാതെ അതിൽ വ്യാകരണത്തെറ്റുകളും പ്രകടമായിരുന്നു. അദ്ദേഹം പതിനാലോളം ഇന്ത്യൻ സ്ത്രീകളെ വിവാഹം ചെയ്തിരുന്നു. അദ്ദേഹത്തിന്റെ മുഖ്യഭാര്യയായിരുന്ന അശൂരി ഖാനം ഒരു മുസ്ലീം സ്ത്രീയായിരുന്നു. അവർ തന്നെ ഒരു സമീന്ദാരിണിയും അവരുടെ പിതാവ്, മിർസ അസിം ബൈഗ്, ഹരിയാണയിലെ ശക്തനായ സമീന്ദാരുമായിരുന്നു. അദ്ദേഹം സ്കിന്നറുടെ ഹൻസിയിലെ അവ്യവസഥാപിത കുതിരപ്പടയുടെ ബാരക്കിലെ മേൽനോട്ടക്കാരനായിരുന്നു. എന്നിരുന്നാലും സ്കിന്നർ തന്റെ ക്രിസ്തുമതവിശ്വാസം മുറുകെപ്പിടിച്ചിരുന്നു. ബ്രിട്ടീഷുകാരുടെ കാലത്ത് ഡെൽഹിയിലെ ഇംഗ്ലീഷ് സമൂഹത്തിന്റെ കേന്ദ്രബിന്ദുവായിരുന്ന സെയിന്റ് ജെയിംസ് പള്ളി അദ്ദേഹമാണ് നിർമ്മിച്ചത്. അതേ സമയത്തുതന്നെ തന്റെ മുസ്ലീം ഭാര്യമാർക്കായി തന്റെ ഹവേലിയിലെ മുഗൾ മോസ്ക് പുനരുദ്ധരിക്കുകയും ഹിന്ദു ഭാര്യമാർക്കായി ഒരു അമ്പലം പണിയുകയും ചെയ്തിരുന്നു.
ജെയിംസ് സ്കിന്നറുടെ മരണത്തിനുശേഷം അദ്ദേഹത്തിന്റെ മക്കൾ ഡെൽഹിയിൽ പ്രധാന ജമീന്ദാരന്മാരും സഭാംഗങ്ങളും ആയിരുന്നു. ഡെൽഹി ഗസറ്റ് പത്രത്തിന്റെ എഡിറ്ററായിരുന്ന ജോർജ് വാഗൻട്രീബർ, സ്കിന്നറുടെ പുത്രിയായ എലിസബത്തിനെയാണ് വിവാഹം കഴിച്ചത്. പത്തൊമ്പതാം നൂറ്റാണ്ടിന്റെ മദ്ധ്യത്തോടെ ബ്രിട്ടീഷുകാരിൽ ഇന്ത്യക്കാരോടുനേരെയുള്ള മനോഭാവത്തിലെ മാറ്റം മൂലം സ്കിന്നർ കുടുംബത്തിലെ പലരും തങ്ങളുടെ സങ്കരപൈതൃകത്തെയോർത്ത് വിഷമിച്ചിരുന്നു.
ഗ്രന്ഥങ്ങൾ
വർഗ്ഗം:ബ്രിട്ടീഷ് ഈസ്റ്റ് ഇന്ത്യാ കമ്പനി ഉദ്യോഗസ്ഥർ
സന്താനം
അവലംബം
വർഗ്ഗം:വംശാവലിപഠനം വർഗ്ഗം:പ്രത്യുൽപ്പാദനം വർഗ്ഗം:ജന്തുശാസ്ത്രം
നാഗമീസ്
ഉത്തരപൂർവേന്ത്യയിലെ നാഗലാൻഡിൽ നാഗസമൂഹങ്ങൾ പൊതുവിൽ ഉപയോഗിക്കുന്ന ബന്ധഭാഷയാണ് നാഗമീസ്. അവിടെ സ്വതേയുള്ള മുപ്പതിലേറെ ഭാഷകൾ സംസ്ഥാനത്തൊട്ടാകെയുള്ള ഉപയോഗത്തിന് അപര്യാപ്തമാം വിധം പരസ്പരം മനസ്സിലാകാത്തതാണ്. അതുകൊണ്ടാണ് ഈ ഗോത്രഭാഷകളിലേയും അസ്സാമീസ്, ഹിന്ദി, ഇംഗ്ലീഷ് തുടങ്ങിയ ഭാഷകളിലെയും പദങ്ങൾ ചേർന്ന് നാഗമീസ് എന്ന സങ്കരഭാഷ രൂപം കൊണ്ടത്. ഇതെഴുതാനുപയോഗിക്കുന്നത് റോമൻ ലിപികളാണ്.
എന്നാൽ നാഗാലൻഡിലെ ഔദ്യോഗികഭാഷയും പഠനമാദ്ധ്യമവും ഇംഗ്ലീഷാണ്.
അവലംബം
വർഗ്ഗം:ഇന്ത്യയിലെ ഭാഷകൾ
മാൽക്കം എക്സ് (ആത്മകഥ)
ഒരു ആഫ്രോ അമേരിക്കൻ സാമൂഹ്യപ്രവർത്തകനായിരുന്നു മാൽക്കം എക്സ് എന്നറിയപ്പെടുന്ന മാൽക്കം ലിറ്റിൽ May 19, 1925 – February 21, 1965) ന്റെ ആത്മകഥയാണ് "ദ ഓട്ടോ ബയോഗ്രഫി ഓഫ് മാൽക്കം എക്സ്". മലയാളത്തിലേക്ക് ഈ കൃതി വിവർത്തനം ചെയ്തത് എ.പി. കുഞ്ഞാമുവാണ്. ഇസ്ലാമിക് പംബ്ലിഷിങ് ഹൗസ് 1999 ൽ ആണ് ഈ കൃതി മലയാളത്തിൽ പുറത്തിറക്കിയത്.
അവലംബം
വർഗ്ഗം:ഇംഗ്ലീഷ് ഗ്രന്ഥങ്ങൾ വർഗ്ഗം:വിവർത്തനങ്ങൾ
പ്ലാന്റാജിനേസീ
കുറ്റിച്ചെടികളും ചെടികളും ഉൾപ്പെടുന്ന ഒരു സസ്യകുടുംബമാണ് പ്ലാന്റാജിനേസീ (Plantaginaceae). ഈ സസ്യകുടുംബത്തിൽ 110 ജീനസ്സുകളിലായി ഏകദേശം 1700 സ്പീഷിസുകൾ ഉൾപ്പെടുന്നു. കേരളീയർക്ക് പരിചിതങ്ങളായ കല്ലുരുക്കി, ബ്രഹ്മി, മാങ്ങനാറി തുടങ്ങിയ സസ്യങ്ങൾ പ്ലാന്റാജിനേസീ സസ്യകുടുംബത്തിലുൾപ്പെടുന്നവയാണ്. ഈ സസ്യകുടുംബത്തിലെ ചില ചെടികൾ ഇലകളിലും തണ്ടിലും ധാരാളം ജലാംശം സൂക്ഷിക്കുന്നവയാണ്. ഇവയിൽ ഏകവർഷി സസ്യങ്ങളും ബഹുവർഷികളും ഉൾപ്പെടുന്നു.
സവിശേഷതകൾ
ഇവയുടെ ഇലകൾ ലഘുപത്രത്തോടുകൂടിയവയും ഇവ തണ്ടിൽ ഏകാന്തരന്യാസത്തിലോ (alternate) വർത്തുളവിന്യാസത്തിലോ (spiral) ക്രമീകരിക്കപ്പെട്ടതുമാണ്. , സാധാരണയായി ഇലകളിലെ സിരാവിന്യാസം ജാലികാസിരാവിന്യാസമാണ് എന്നാൽ ചില സ്പീഷിസുകളിൽ സമാന്തരവിന്യാസം പ്രകടമാണ്. ഇവയ്ക്ക് പത്രവൃന്തത്തിന്റെ അടിയിലായി ഉപപർണ്ണങ്ങൾ ഉണ്ട്കാറില്ല. ഇവയുടെ പൂക്കൾ ദ്വിലിംഗ സ്വഭാവത്തോടു കൂടിയവയാണ്.
പുറത്തേക്കുള്ള കണ്ണികൾ
വർഗ്ഗം:സസ്യകുടുംബങ്ങൾ
മെഗാലോഡോൺ
മൺ മറഞ്ഞു പോയ ഒരു വലിയ സ്രാവാണ് മെഗാലോഡോൺ. പേരിന്റെ അർഥം വലിയ പല്ലുള്ള എന്നാണ്, 2.6 ദശലക്ഷം വർഷങ്ങൾക്ക് മുൻപ്പ് ഇവയ്ക്ക് വംശനാശം സംഭവിച്ചു.
ഭക്ഷണം
മാംസാഹാരിയായിരുന്ന ഇവ ചെറുമീനുകളടക്കം മറ്റു വലിയ മത്സ്യങ്ങളെയും തീറ്റയാക്കിയിരുന്നു. തങ്ങളുടെ ആവാസ വ്യവസ്ഥയിലെ സൂപ്പർ പ്രേഡേടർ ആയിരുന്നു ഇവ.
വംശനാശം
വംശനാശത്തിന്റെ നിരവധി കാരണങ്ങൾ ചൂണ്ടി കാണിക്കപ്പെടുന്നു എങ്കിലും എടുത്തു പറയാവുന്ന രണ്ടു കാര്യങ്ങൾ ആ കാലത്തു സമുദ്രങ്ങളുടെ താപനില കുറഞ്ഞതും, വലിയ ഇരകളുടെ അഭാവവും ആണ്.
ഫോസിൽ
ഇവയുടെ ഫോസിൽ ആയി ലഭിച്ചിട്ടുള്ള ഭാഗങ്ങൾ പല്ലുകളും നട്ടെല്ലും മാത്രം ആണ്, കാരണം എല്ലാ സ്രാവുകളെ പോലെ ഇവയുടെ അസ്ഥികളും നിർമിച്ചിരുന്നത് തരുണാസ്ഥി കൊണ്ടായിരുന്നു.
പുറത്തേക്കുള്ള കണ്ണികൾ
വർഗ്ഗം:സ്രാവുകൾ
ബർത്ത് (ജേണൽ)
<templatestyles src="Module:Infobox/styles.css"> പ്രസവത്തെയും അനുബന്ധ വിഷയങ്ങളെയും കുറിച്ചുള്ള ഗവേഷണങ്ങൾ ഉൾക്കൊള്ളുന്ന ത്രൈമാസ പിയർ അവലോകനം ചെയ്ത മെഡിക്കൽ ജേണലാണ് ബർത്ത് (Birth). 1973-ൽ ബർത്ത് ആൻഡ് ഫാമിലി ജേർണൽ എന്ന പേരിൽ ഇത് സ്ഥാപിതമായി, അതിന്റെ സ്ഥാപക എഡിറ്റർ-ഇൻ-ചീഫ് മഡലിൻ എച്ച്. ഷിയറർ, -ൽ അതിന്റെ നിലവിലെ പേര് ലഭിച്ചു. ഇത് പ്രസിദ്ധീകരിച്ചത് ജോൺ വൈലി ആൻഡ് സൺസ് ആണ്, എഡിറ്റർ ഇൻ ചീഫ് മെലിസ ചെയ്‌നിയാണ്.
അമൂർത്തീകരണവും സൂചികയും
ജേണൽ താഴെ പറയുന്നവയിൽ സംഗ്രഹിക്കുകയും സൂചികയിലാക്കുകയും ചെയ്തിരിക്കുന്നു: • CAB Abstracts
• CINAHL
• Current Contents/Clinical Medicine
• Current Contents/Social & Behavioral Sciences
• EBSCO Information Services ജേണൽ സൈറ്റേഷൻ റിപ്പോർട്ടുകൾ പ്രകാരം, ജേണലിന് 2020 ഇംപാക്ട് ഫാക്ടർ 3.689 ഉണ്ട്.
ആഗോള ഉപരിതല താപനില
ഭൗമശാസ്ത്രത്തിൽ, ആഗോള ഉപരിതല താപനില (ആഗോള ശരാശരി ഉപരിതല താപനില) കണക്കാക്കുന്നത് സമുദ്രോപരിതലത്തിലെ താപനിലയും കരയിലെ വായുവിന്റെ താപനിലയും കണക്കാക്കിയാണ്. സാങ്കേതിക രചനയിൽ, ശാസ്ത്രജ്ഞർ ഗ്ലോബൽ കൂളിംഗ് ഗ്ലോബൽ വാമിംഗ്  എന്നും ആഗോള താപനത്തിലെ ദീർഘകാല മാറ്റങ്ങളെ വിളിക്കുന്നു. ഭൂമിയുടെ ചരിത്രത്തിലുടനീളം ഈ രണ്ടവസ്ഥകളും ഭൂമിയിലുണ്ടായിട്ടുണ്ട്.
1880-ൽ ആഗോള താപനിലയുടെ തുടക്കം മുതൽ 1940 വരെ ശരാശരി വാർഷിക താപനില 0.2 ഡിഗ്രി സെൽഷ്യസ് വർദ്ധിച്ചു. 1940-നും 1970-നും ഇടയിൽ താപനില സ്ഥിരതയുള്ളതായിരുന്നു. 1970 മുതൽ ഓരോ ദശകത്തിലും 0.18 ഡിഗ്രി സെൽഷ്യസ് വർധിച്ചുകൊണ്ടിരിക്കുകയാണ്. ശരാശരി ആഗോള താപനില അടിസ്ഥാന താപനിലയുമായി താരതമ്യം ചെയ്യുമ്പോൾ 0.9 °C (1.5 °F) വർദ്ധിച്ചിട്ടുണ്ട്. ഇത് ഏകദേശം 14 °C ആണ്. 1998 നും 2013 നും ഇടയിൽ ഒരു താൽക്കാലിക വിരാമം നിരീക്ഷിക്കപ്പെട്ടിട്ടുണ്ടെങ്കിലും, ആഗോളതാപനം മുമ്പത്തെ അതേ വേഗതയിൽ തന്നെ തുടരുന്നു.
ഭൂമിയുടെ 4.6 ബില്യൺ വർഷത്തെ ചരിത്രത്തിൽ സമുദ്രനിരപ്പ് കുത്തനെ ഉയരുകയും താഴുകയും ചെയ്തതായി ശാസ്ത്രജ്ഞർ ചൂണ്ടിക്കാട്ടുന്നു. എന്നിരുന്നാലും, സമീപകാലത്തെ ആഗോള സമുദ്രനിരപ്പ് വർധന നിരക്ക് കഴിഞ്ഞ രണ്ടായിരം മുതൽ മൂവായിരം വർഷം വരെയുള്ള ശരാശരി നിരക്കിൽ നിന്ന് വ്യതിചലിക്കുകയും പ്രതിവർഷം ഒരു ഇഞ്ചിന്റെ പത്തിലൊന്ന് എന്ന നിരക്കിൽ ഉയരുകയും ചെയ്യുന്നു. ഈ പ്രവണതയുടെ തുടർച്ചയോ ത്വരിതഗതിയിലുള്ള ഉയർച്ചയോ ലോകത്തിന്റെ തീരപ്രദേശങ്ങളിൽ അത്ഭുതകരമായ മാറ്റങ്ങൾക്ക് കാരണമായേക്കാം.
പശ്ചാത്തലം
1860-കളിൽ, ഭൗതികശാസ്ത്രജ്ഞനായ ജോൺ ടിൻഡാൽ ഭൂമിയുടെ സ്വാഭാവിക ഹരിതഗൃഹ പ്രഭാവം തിരിച്ചറിയുകയും അന്തരീക്ഷ ഘടനയിലെ ചെറിയ മാറ്റങ്ങൾ കാലാവസ്ഥാ വ്യതിയാനങ്ങൾക്ക് കാരണമാകുമെന്ന് തിരിച്ചറിയുകയും ചെയ്തു. 1896-ൽ, സ്വീഡിഷ് ശാസ്ത്രജ്ഞനായ സ്വാന്റേ അറേനിയസിന്റെ ഒരു പ്രബന്ധത്തിൽ, അന്തരീക്ഷത്തിലെ കാർബൺ ഡൈ ഓക്സൈഡിന്റെ അളവിലുള്ള മാറ്റങ്ങൾ ഹരിതഗൃഹ പ്രഭാവം വഴി ഉപരിതല താപനിലയിൽ കാര്യമായ മാറ്റം വരുത്തുമെന്ന് ആദ്യമായി പ്രവചിച്ചു. കഴിഞ്ഞ നൂറ്റാണ്ടിൽ ആഗോള താപനിലയിലുണ്ടാകുന്ന വർദ്ധിച്ചുവരുന്ന മാറ്റങ്ങൾ ഹരിതഗൃഹ വാതകങ്ങളുണ്ടാക്കുന്ന പ്രത്യാഘാതങ്ങൾക്ക് തെളിവ് നൽകുന്നു. അത്തരം മാറ്റങ്ങൾ കാലാവസ്ഥാ വ്യതിയാനത്തിനിടയാക്കുന്നു.
ചൂടുപിടിക്കുന്ന സമുദ്രങ്ങൾ
ഭൂമിയുടെ താപനില വർദ്ധിക്കുന്നതിനനുസരിച്ച്, സമുദ്രം ഈ വർദ്ധിച്ച താപത്തിന്റെ ഭൂരിഭാഗവും ആഗിരണം ചെയ്യുന്നു. സമുദ്രോപരിതലത്തിൽ 700 മീറ്റർ വരെ 0.22 C (0.4 ° F) ചൂട് 1969 മുതൽ കാണിക്കുന്നുണ്ട്. ചൂടുപിടിച്ച് ജലം വികാസിക്കുന്നതും മഞ്ഞുപാളികൾ ഉരുകുന്നതും സമുദ്രനിരപ്പ് ഉയരാൻ കാരണമാകുന്നു.
ഏറ്റവും വലിയ സമുദ്രതാപനം തെക്കൻ അർദ്ധഗോളത്തിൽ സംഭവിക്കുന്നു. ഇതിലൂടെ അന്റാർട്ടിക്ക് ഐസ് ഷെൽഫിന്റെ ഉരുകലിന് കാരണമാവുകയും ചെയ്യുന്നു. സമുദ്രജലത്തിന്റെ ചൂട് കൂടുന്നത് സമുദ്രഭാഗങ്ങളിലെ ഐസിന്റെ കനം കുറയുന്നതുമായി ബന്ധപ്പെട്ടിരിക്കുന്നു. ഇവ രണ്ടും ഭൂമിയുടെ കാലാവസ്ഥയിൽ കൂടുതൽ സ്വാധീനം ചെലുത്തുന്നു. സമുദ്രതാപനം സമുദ്ര ആവാസവ്യവസ്ഥയ്ക്കും മനുഷ്യജീവിതത്തിനും ഭീഷണിയാണ്. ഉദാഹരണത്തിന്, ചൂടുവെള്ളം പവിഴപ്പുറ്റുകളുടെ ആരോഗ്യത്തെ അപകടപ്പെടുത്തുന്നു. ഇത് പാർപ്പിടത്തിനും ഭക്ഷണത്തിനും പവിഴങ്ങളെ ആശ്രയിക്കുന്ന സമുദ്രസമൂഹങ്ങളെ അപകടത്തിലാക്കുന്നു. ആത്യന്തികമായി, ഉപജീവനത്തിനും ജോലിക്കുമായി സമുദ്ര മത്സ്യബന്ധനത്തെ ആശ്രയിക്കുന്ന ആളുകൾക്ക് സമുദ്രതാപനത്തിന്റെ പ്രതികൂല ഫലങ്ങൾ നേരിടേണ്ടി വന്നേക്കാം.
ഇരുപതാം നൂറ്റാണ്ടിൽ, സമുദ്രോപരിതല താപനില ഒരു നൂറ്റാണ്ടോളം വർദ്ധിക്കുകയും ഉയർന്നുകൊണ്ടേയിരിക്കുകയും ചെയ്തു. 1901 മുതൽ 2015 വരെ, ഓരോ ദശകത്തിലും ശരാശരി 0.13°F എന്ന തോതിൽ താപനില വർദ്ധിച്ചു. 1880-ൽ വിശ്വസനീയമായ നിരീക്ഷണങ്ങൾ ആരംഭിച്ചതു മുതൽ, കഴിഞ്ഞ മൂന്ന് ദശകങ്ങളിൽ മറ്റേതൊരു സമയത്തേക്കാളും സമുദ്രോപരിതല താപനില ഉയർന്നതാണ്. ഹരിതഗൃഹ വാതകങ്ങൾ സൂര്യനിൽ നിന്നുള്ള കൂടുതൽ ഊർജ്ജം ആഗിരണം ചെയ്യുന്നതിനാൽ, സമുദ്രം കൂടുതൽ ചൂട് ആഗിരണം ചെയ്യുന്നു, ഇത് സമുദ്രോപരിതല താപനില ഉയരുന്നതിനും സമുദ്രനിരപ്പ് ഉയരുന്നതിനും കാരണമാകുന്നു. കാലാവസ്ഥാ വ്യതിയാനം മൂലമുണ്ടാകുന്ന സമുദ്രത്തിലെ താപനിലയിലും സമുദ്ര പ്രവാഹത്തിലും ഉണ്ടാകുന്ന മാറ്റങ്ങൾ ആഗോള കാലാവസ്ഥാ മാതൃകയിൽ മാറ്റങ്ങൾ വരുത്തും. ഉദാഹരണത്തിന്, ചൂടുവെള്ളം ഉഷ്ണമേഖലാ പ്രദേശങ്ങളിൽ ശക്തമായ കൊടുങ്കാറ്റുകളുടെ വികാസത്തെ പ്രോത്സാഹിപ്പിച്ചേക്കാം, ഇത് സ്വത്ത് നഷ്ടത്തിനും ജീവഹാനിക്കും കാരണമായേക്കാം. സമുദ്രനിരപ്പ് ഉയരുന്നതും കൊടുങ്കാറ്റുമായി ബന്ധപ്പെട്ടതുമായ ആഘാതങ്ങൾ തീരദേശ സമൂഹങ്ങൾക്ക് പ്രത്യേകിച്ചും പ്രസക്തമാണ്.
അവലംബം
വർഗ്ഗം:ആഗോളതാപനം
പി. സുബ്രഹ്മണ്യം
'''പി. സുബ്രഹ്മണ്യം''' ഒരു സിനീമാ സംവിധായകനും നിർമാതാവുമായിരുന്നു. 1950 കളുടെ പകുതി മുതൽ ഇതുവരെയായി അദ്ദേഹം 59 ചലച്ചിത്രങ്ങൾ സംവിധാനം ചെയ്യുകയും 69 ചിത്രങ്ങൾ നിർമ്മിക്കുകയും ചെയ്തീട്ടുണ്ട്. കേരളത്തിലെ രണ്ടാമത്തെ വലിയ പ്രൊഡക്ഷൻ തിയേറ്ററായ മെരിലാഡ് സ്റ്റുഡിയോ ആയിരുന്നു ഇദ്ദേഹത്തിന്റെ പ്രവർത്തന കേന്ദ്രം. നിർമ്മാണം മുഴുവൻ നീല പ്രൊഡക്ഷൻസിന്റെ ബാനറിലായിരുന്നു.
1910 ഫെബ്രുവരി 19-ന് പത്മനാഭപിള്ള-നീലമ്മാൾ ദമ്പതികളുടെ മകനായി നാഗർകോവിലിൽ ജനിച്ച സുബ്രഹ്മണ്യം, നാട്ടിൽ സ്കൂൾ വിദ്യാഭ്യാസം പൂർത്തിയാക്കിയ ശേഷം തിരുവനന്തപുരത്ത് കോളേജിൽ വന്നുചേർന്നു.
പുറത്തേക്കുള്ള കണ്ണികൾ
വർഗ്ഗം:ചലച്ചിത്രനൃത്തസംവിധായകർ വർഗ്ഗം:മലയാളചലച്ചിത്രനിർമ്മാതാക്കൾ വർഗ്ഗം:മലയാളചലച്ചിത്രസംവിധായകർ വർഗ്ഗം:1910-ൽ ജനിച്ചവർ
ഡാകിനി
തിബത്തൻ വജ്രയാന ബുദ്ധമതം  അനുസരിച്ച്  ഒരു ദുർദേവതയാണ് ഡാകിനി. തിബത്തിൽ ഖണ്ടോർമ്മ എന്നും അറിയപ്പെടുന്നു. (Mongolian: хандарма; Chinese: 空行母, Pinyin: Kōngxíng Mǔ) ആകാശത്ത് കൂടെ സഞ്ചരിക്കുന്നവൾ എന്നാണ് ആ വാക്കിന്റെ അർത്ഥം. ചൈനയിൽ ഡാകിനി ഒരു വിജ്ഞാന ദേവത ആയും കരുതപ്പെടുന്നു.
മധ്യകാല ഭാരത പുരാണങ്ങളായ ഭാഗവതം,ബ്രഹ്മ പുരാണം,മാർക്കണ്ഡേയ പുരാണം, കഥാസരിത്സാഗരം തുടങ്ങിയവയിൽ നിന്നാണ് ഡാകിനി എന്ന പദം ഉത്ഭവിച്ചത് എന്ന് കരുതപ്പെടുന്നു.പുരാണങ്ങളിൽ പരാമർശിക്കപ്പെട്ട കാളിയിൽ നിന്നാണ് ഡാകിനി എന്ന (Sanskrit: डाकिनी ḍākinī, Pali ḍāginī, Mongolian: дагина) താന്ത്രിക സങ്കൽപം ഉടലെടുക്കുന്നത്.ഡാകിനിയുടെ പുരുഷ രൂപമായി ഡാക എന്ന ദുർദേവതയും പരാമർശിക്കപ്പെട്ടിട്ടുണ്ട്. ഇതുപോലെ പേർഷ്യൻ ഭാഷകളിൽ പരി എന്ന ദേവതയെയും കാണാം.